Автомобилнинг яқинни ёритувчи чироқлари: нима росту нима ёлғон?\n18 Сен 2019 Самарқанд халқаро аэропортида янги терминал қурилиши бошланд…\n18 Сен 2019 Мобил қурилмаларни рўйхатга олиш тартиби белгиланди\n18 Сен 2019 Ўзбекистон Осиё чемпионатига мезбонлик қилади\n18 Сен 2019 Ҳайдовчилик гувоҳномасини янгисига алмаштириш тартибидан хаб…\n20 Мая 2019 1193\nСўнгги пайтларда автомобиль эгалари орасида энг кўп муҳокама қилинган мавзу яқинни ёритувчи фаралар ёки кундузги сигнал чироқлари (КСЧ)ни ёқмаслик учун жарима бўлди. Кўпгина ҳайдовчилар учун бу кутилмаган ҳолат бўлди ҳам.\nУларда саволлар пайдо бўлган, нима учун бу янгиликка эҳтиёж бор ва у ЙТҲнинг камайишига қандай таъсир қилиши мумкин каби.\nҲукуматимизнинг 2019 йил 9 апрелдаги «Йўл ҳаракати қоидаларига ўзгартириш ва қўшимчалар киритиш тўғрисида»ги қарори айрим йўл ҳаракати қоидаларини ислоҳ қилишнинг сабаби бўлди. Ҳужжатда қуйидаги жиҳатлар кўзда тутилган:\n- куннинг ёруғ вақтида барча автомототранспорт воситалари яқинни ёритувчи чироқларини ёки кундузги сигнал чироқларини ёқиб ҳаракатланиши шарт;\n- айланма ҳаракатланиш чорраҳасида ҳаракатланаётган транспорт воситалари айланага кириб келаётган транспорт воситаларига нисбатан устунликка (имтиёзга) эга;\n- светофорнинг ёки тартибга солувчининг тақиқловчи ишорасида транспорт воситаларининг олд қисми тўхташ чизиғи устида бўлмаслиги лозим;\n- энди аҳоли пунктларида йўлларнинг чап томонида тўхташ ва тўхтаб туришга ҳар йўналишда биттадан ҳаракатланиш бўлаги бўлган, ўртада трамвай изи бўлмаган йўлларда ва бир томонлама ҳаракатли йўлларда рухсат этилади;\n- транспорт воситаларини йўлнинг қатнов қисмида бир қатор қилиб, кажаваси бўлмаган икки ғилдиракли транспорт воситаларини икки қатор қилиб қўйишга рухсат этилади;\n- маҳаллий ҳокимият органлари нафақат айрим турдаги транспорт воситалари учун йўл ёки йўл участкаларида тезлик режимини (тегишли белгиларни ўрнатиш билан) оширишга, балки уни камайтиришга ҳақли;\n- юкни очиқ платформаларда ташишга агар юк мажбурий тартибда брезент ёки бошқа қалин материал билан ёпилган бўлса, рухсат этилади;\n- велосипед ва мопед ҳайдовчиларига рулни ушламасдан ёки бир қўлда ушлаб ҳаракатланиш (манёврдан олдин ишоралар бериш бундан мустасно) тақиқланади;\n- график қисм ҳам янги йўл қоидалари ва ётиқ чизиқлар билан тўлдирилади, жумладан, такрорловчи, огоҳлантирувчи ва тақиқловчи.\nБироқ ватандошларимиз орасида биринчи банд энг катта мунозарага сабаб бўлди. Баъзилар кун давомида чироқларни ёқиб юра бошлашди, аммо бошқалари ҳали ҳам эски услубда юришда давом этмоқдалар ва буни чироқларнинг қизиб эриб кетиши ва автомобилнинг ёниб кетиши мумкинлиги билан изоҳлашмоқда. Тошкент шаҳар ИИББ ЙҲХБ матбуот хизмати раҳбари Қаҳрамон Худойберганов бунга қайси гап росту, қайсиниси ўйлаб топилгани ҳақида изоҳ берди:\n- Кундузи сигнал чироқлари кундузги ёруғлик вақтида ҳаракатланадиган транспорт воситасининг кўринишини яхшилашга мўлжалланган ташқи ёруғлик мосламаларидир. Уларни габарит чироқлар билан адаштирмаслик лозим. Асосий мақсад, қарама-қарши томондан келаётган транспорт воситаси ҳайдовчисига унинг кўзларини қамаштирмай, кўринишни ҳосил қилишдир. КСЧ ёки паст нурли чироқлардан фойдаланиш ёнилғи истеъмолига бироз таъсир қилади. Мисол учун, двигателни эрталабки қиздиришда автомобилга ўрнатилган барча истеъмолчиларга қараганда кўпроқ ёнилғи сарфланади.\n- Бизнинг иссиқ иқлимимиз шароитида яқинни ёритувчи чироқлар ёки кундузги сигнал чироқлари линзалари эриши мумкинми?\n- Шундай эҳтимол бор. Яқинни ёритувчи чироқлар/КСЧ линзалари ва ёруғлик қайтарувчи чироқлар:\n- электр симлари нотўғри танланган ёки уланишлар сифатсиз изоляцияланган чироқлар ўзбошимчалик билан ўрнатилган бўлса;\n- лампочкаларнинг маълум чироқларга мос тушмайдиганига алмаштирилиши натижасида юқори қувват ва иссиқлик ажралиб чиқиши натижасида;\n- техник текширув вақтида чироқлар электр ўтказиш диққат билан амалга оширилмаганда;\n- сохта сертификатсиз чироқлар ва лампалар модулларидан фойдаланганда эриб кетиши мумкин.\nПластик бундай юкламага дош бермайди ва эриб кетади.\nҚоидаларга бўйсунишни истамаган кўпчилик иссиқ иқлимимизни бунга рўкач қилади. Шундай қилиб, энг кенг тарқалган H4 ва H7 галоген лампаларининг иш ҳарорати Цельсий бўйича 450 даражага етади. Барча асл ва сертификатланган чироқлар ана шу ҳароратга мўлжалланган, шу боис бу жиҳат ёритиш мосламаларининг юқори ҳароратга чидамлилигига таъсир қилмайди. Мисол учун, ўртача йиллик ҳарорат +35 даража ва ёзда +50 бўлган Бирлашган Араб Амирликларида кундузи яқинни ёритувчи чироқлар ёки КСЧни ёқиб юриш бир неча йилдан бери амалда.\n- Яқинни ёритувчи чироқлар/КСЧ нуридан фойдаланиш чиндан ҳам, йўлларимиздаги хавфсизликни оширишга қодирми?\n- Бу фикрга жуда кўплаб экспертлар қўшилади. Инсон кўзлари объектларни эмас, балки улардан қайтган ёки улар чиқарган ёруғликни кўриши исботланган. Шунга кўра, йўл ҳаракати иштирокчиларининг кўзига тушган ёрқин ёруғлик, кўриш ҳудудидан анча олисда бўлса ҳам хавфни олдиндан сезишга имконини беради. Кундузи содир бўлган йўл-транспорт ҳосиаларининг таҳлили шуни кўрсатдики, уларнинг 50 фоизида ҳайдовчи бошқа иштирокчиларни, яқинлашиб келаётган автоуловлар ва пиёдаларни кўрмай қоларкан. Чорраҳаларда бу кўрсаткич 80 фоизгача ошади. Ёқилган чироқлар машинани сезиларли қилади. Шу билан бирга, яқинни ёритувчи чироғи ёки КСЧ ёқилган машиналар аслидан анча яқин бўлиб кўринади. Буларнинг бари биринчи навбатда хавфсизлик учун амалга оширилмоқда. Жаҳон амалиёти шуни кўрсатадики, бундай чора-тадбир йўл-транспорт ҳодисалари сонини тўққиздан йигирма беш фоизгача, пиёдалар ўлимини эса 29 фоизгача камайтиради. Ўзбекистонда йилига 9 мингга яқин йўл-транспорт ҳодисалари рўй бераётганини ҳисобга олсак, улар сонини 15 фоизга камайтириш – яхшигина кўрсаткич ҳисобланади.\n- Ушбу янгиликни жорий этишдан олдин, албатта, хорижий мамлакатлар тажрибаси ўрганилган бўлса керак, айнан, қайсилариники?\n- Яқинни ёритувчи чироқлар/КСЧнинг киритилиши иқлим шароитида фарқ қилувчи кўплаб давлатларнинг қонунларида кўзда тутилган. Мисол учун, Буюк Британияда КСЧ ўрнига яқинни ёритувчи чироқлардан фойдаланилади, аммо бунда уларнинг кучланиши камайтирилиши лозим. АҚШда – паст кучланишдаги узоқни ёритувчи чироқлар ёқиб қўйилади. Скандинавия мамлакатларида алоҳида сигнал чироқлари бўлиши шарт. Россияда туманга қарши чироқлардан КСЧ сифатида фойдаланиш кўзда тутилган. Қўшни давлатларда КСЧ бир неча йиллардан бери ишлатилади: Қирғизистонда - 2009 йилдан, Қозоғистонда - 2014 йилдан.\n- Эски моделдаги автомобиль эгалари қандай йўл тутишлари керак бўлади?\n- Бундай автотранспорт воситалари эгаларига электр жиҳозлари, электр симларини техник хизмат кўрсатиш шохобчаларида текширувдан ўтказиш ва яқинни ёритувчи чироқлар билан ҳаракатланишга ўтиш тавсия этилади.\n- Туманга қарши чироқлар (ТҚЧ) ёрдамида шаҳар бўйлаб ҳаракат қилиш мумкинми?\n- Йўл ҳаракатининг амалдаги қоидаларига кўра, ТҚЧдан ва шунингдек, яқинни ёки узоқни ёритувчи чироқлардан кўриш қийин бўлган шароитларда мустақил равишда; куннинг қоронғи қисмида, яқинни ёки узоқни ёритувчи чироқлар йўлларнинг ёритилмаган қисмларида; ЙҲҚларининг 138-бандида назарда тутилган шароитларда яқинни ёритувчи чироқлар ўрнига фойдаланиш мумкин.\n- Ишлаб чиқарилаётган автомобилларимиз халқаро стандартларга мос келадими?\n- Муомалага чиқарилган транспорт воситалари умумий техник регламентга мувофиқ бўлиши керак, хусусан, КСЧ ва бурчак чироқларини ўрнатиш ихтиёрий. Бироқ улар ўрнатилганда белгиланган қоидаларга мувофиқ бўлиши лозим. «Ravon R2» ва «Chevrolet Spark» автомобилларининг айрим модификациялари ТҚЧ ўрнига олдинги бамперда ўрнатилган КСЧ билан жиҳозланган.\nАксарият фуқаролар янги қоидалар эндигина синовдан ўтмоқда ва уни ижро этмаганлик учун ҳали жаримага тортишмайди, дея янглиш ҳисоблашади. Негаки, Маъмурий жавобгарлик тўғрисидаги Кодексга ўзгартиришлар ҳали киритилмаган. Бироқ МЖКнинг 128-моддасининг биринчи қисми ташқи ёруғлик асбобларидан фойдаланиш қоидаларини бузганлик учун санкцияларни назарда тутади.\nУшбу моддага яқинни ёритувчи чироқлар ёки кундузи сигнал чироқлар ёқилиши ҳақидаги қоидани бузиш ҳам киради. Биринчи қоидабузарлик учун жарима – ЭКИҲ 0,5 қисми миқдорида. Қоидабузарлик яна такрорланса, айниқса, ашаддий қоидабузарлар томонидан, бу жарима миқдорига ҳам таъсир кўрсатади ва энг кам иш ҳақининг 4 баравари миқдорида жарима солишга ёки транспорт воситасини бошқариш ҳуқуқидан олти ой муддатга маҳрум этишга сабаб бўлади.\nСамарқанд халқаро аэропортида янги терминал қурили…\nДавлатимиз раҳбарининг вилоятга ташрифи чоғида Самарқанд халқаро а\nМобил қурилмаларни рўйхатга олиш тартиби белгиланд…\nҲукумат қарори билан Ўзбекистон Республикаси ҳудудида фойдаланилаётган, сотиш ё…\nЎзбекистонлик футбол мухлислари учун ажойиб янгилик – мамлакатимиз келаси…\nҲайдовчилик гувоҳномасини янгисига алмаштириш тарт…\nҲайдовчилик гувоҳномасини янгисига алмаштириш шартми?\nЎқувчининг мактабга формада келишини ота-она назор…\nМактабларда ўқувчиларни ўрнатилган тартибдаги кийимда келмаганлиги учун ўқув му…\nБожхона институти курсантларини пахтага жалб қилиш…\nЖорий йил 10 сентябрь куни айрим интернет нашрлари ва ижтимоий…\n30 Авг 2019 5879\n23 Авг 2019 2715\n21 Авг 2019 2643\n7 Сен 2019 2524\n23 Авг 2019 2474\n31 Авг 2019 2436\n21 Авг 2019 2400\n6 Сен 2019 2355\n6 Сен 2019 2306\n28 Авг 2019 2265\n30 Авг 2019 2134\n20 Авг 2019 2123\n28 Авг 2019 2074\n28 Авг 2019 1993\n11 Сен 2019 1934\n15 Сен 2019 1920\n15 Сен 2019 1788\n14 Сен 2019 1710\n28 Авг 2019 1465\n20 Авг 2019 1433


АСР ВАБОСИДАН ЭҲТИЁТ БЎЛИНГ! - Ўзбекистон овози газетаси\nСоғлом киши билиб-билмай бу кўчага кириб қолса, ўзининг тинч, фаровон ва бахтли ҳаётини қора зулматга айлантириши айни ҳақиқат. Гиёҳванд одам нафақат ўзига, балки яқинларига ҳам кўплаб азоб беради. Ундан туғилажак фарзандлар эса ота-онасининг хатоси оқибатида бир умрга мажруҳлик қисматига мубтало бўладилар. Зеро, фақат соғлом ота-онадангина соғлом зурриёд дунёга келади.\nИнсон ҳаётига хавф солувчи, турли жиноятларга йўл очувчи гиёҳвандликка қарши курашиш тобора долзарб аҳамият касб этмоқда. БМТнинг Гиёҳвандлик воситалари ва психотроп моддаларнинг ноқонуний айланишига қарши кураш тўғрисидаги конвенцияси бунда муҳим ўрин тутади.\nМазкур конвенцияга аъзо давлатлар қабул қилган резолюцияга кўра, 1987 йилдан бошлаб ҳар йили 26 июнь — Халқаро наркотик моддаларни суиистеъмол қилиш ва уларнинг ноқонуний айланишига қарши кураш куни сифатида нишонланади.\nЮртимизда ушбу сана муносабати билан июнь ойида гиёҳвандликка қарши кураш ойлиги ўтказиб келинмоқда.\nМамлакатимизда наркотик моддаларнинг ноқонуний айланишига қарши курашиш бўйича самарали тизим шаклланган. Вазирлар Маҳкамаси ҳузуридаги Наркотик моддаларни назорат қилиш миллий ахборот-таҳлил маркази ҳамда ҳуқуқни муҳофаза қилувчи идоралар ҳамкорлигида бу офатга қарши изчил кураш олиб борилмоқда.\nПойтахтимизда 26 июнь — Халқаро наркотик моддаларни суиистеъмол қилиш ва уларнинг ноқонуний айланишига қарши кураш кунида Ўзбекистон Республикаси ҳуқуқни муҳофаза қилиш идоралари томонидан наркобизнесга қарши кураш давомида мусодара қилинган 1,438 тонна наркотик моддалар йўқ қилинди. Мамлакатимиз шу тариқа ушбу глобал муаммога нисбатан ўзининг қатъий муносабатини яна бир бор намоён этди.\nЎзбекистонда илк маротаба гиёҳванд моддалар ёқиб юборилган 1994 йилдан бугунги кунгача 55 тонна 438 килограмм гиёҳванд модда шу йўл билан йўқ қилинган.


568 Хокимият Касбийского района 20/09/2018 05/10/2018 0\nИжтимоий муҳофазага муҳтож, иш топишда қийналаётган ва меҳнат бозорида тенг шартларда рақобатлаша олмайдиган шахсларни ишга жойлаштириш учун ходимларнинг рўйхатдаги ўртача сонининг 10 фоизи миқдорида, бу 190 кишини (2-иловага мувофиқ) ташкил этади. Шу жумладан:\n-ўн тўрт ёшгача болалари бўлган ва ногирон болалари бўлган ёлғиз ва кўп болали ота-оналар учун 31 фоиз (59 киши);\n-умумий ўрта ва ўрта махсус, касб-ҳунар таълими муассасаларини тамомлаган ёшлар, шунингдек, олий таълим муассасаларининг давлат грантлари бўйича таълим олган битирувчилари 41 фоиз (78 киши);\n-сафарбарлик чақируви захирасида хизматни ўтаган ва Ўзбекистон Республикаси Қуролли Кучлари сафларидан муддатли ҳарбий хизматдан бўшатилган шахслар 17 фоиз (32 киши);\n-жазони ижро этиш муассасаларидан озод қилинган ёки суднинг қарорига кўра тиббий тусдаги мажбурлов чоралари қўлланилишидан озод қилинган шахслар, 2 фоиз (4 киши);\nТуман Аҳоли бандлигига кўмаклашиш маркази (Г.Фармонов)га:\nТуман ҳокимининг 2018 йил 20-июлдаги Х-1030/06-сонли қарори ўз кучини йўқотган деб ҳисоблансин.\nМазкур қарорнинг ижросини назорат қилиш туман ҳокимининг биринчи ўринбосари Б.Қурбонов зиммасига юклатилсин.


Ўзбекистонда 171 нафар бемор коронавирусдан тўлиқ соғайди — Sof.uz\nЖАҲОН 6,405,733 2,933,422 378,181\nЎзбекистонда 171 нафар бемор коронавирусдан тўлиқ соғайди\n18.04 15:07 178 Ўзбекистон\nБухоро вилояти юқумли касалликлар шифохонасидан яна 5 нафар бемор буткул соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nВилоят юқумли касалликлар шифохонасидан шу пайтга қадар 39 нафар бемор соғайган бўлса, эндиликда уларнинг сони 44 нафарга етди.\nХоразм вилояти юқумли касалликлар шифохонасида ҳам бугун яна уч нафар коронавирус инфекциясига чалинган бемор бутунлай соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nФарғона вилоят юқумли касалликлар шифохонасидан ҳам коронавирус инфекциясига чалинган 4 нафар бемор бутунлай соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nВилоят юқумли касалликлар шифохонасидан шу пайтга қадар 2 нафар бемор соғайган бўлса, эндиликда улар 6 нафарга етди.\nҚорақалпоғистон Республикаси, Андижон ва Наманган вилоятлари юқумли касалликлар шифохоналаридан бир нафардан, жами 3 нафар коронавирус инфекциясига чалинган беморлар бутунлай соғайди.\nЭслатиб ўтамиз, мамлакатимиз бўйлаб коронавирус инфекциясидан жами 171 нафар бемор тўлиқ соғайди.\n31.05 17:40 5073\nБугун, 12:56 1693\nКеча, 20:43 1486\n1.06 16:39 1427\n19:24 1 Технология\nБугун, 18:15 29 Жамият\nБугун, 17:56 145 Ўзбекистон\nБугун, 17:43 178 Жаҳон\nБугун, 17:17 267 Тиббиёт


РПЛ 10.08.2020 19:00 Урал 0 - 2 Динамо Москва\nЕвропа лигаси 10.08.2020 23:59 Ман. Юнайтед 1 - 0 Копенгаген\nЕвропа лигаси 10.08.2020 23:59 Интер 2 - 1 Байер\nРПЛ 11.08.2020 20:00 Ротор - Зенит\nРПЛ 11.08.2020 22:00 Рубин - Локомотив\n7-тур, 2 октябрь, соат 16:00\n01.Давид де Хеа (Д)\n20.Серхио Ромеро (Д)\nАнтони Марсиал (69)\nЖо Аллен (82)\n33.Ли Грант (Д)\n15.Бруно Мартинс Инди\n24.Шэй Гивен (Д)\n90+5' Марсиал чап қанотдан узатма берди ва ҳимоячи тўпни қайтарди. Шу пайтда ҳакамнинг ҳуштаги янгради ва ўйин якунланди. "МЮ" ўз уйида 2 очко йўқотди. "Сток" эса мавсумдаги учинчи очкосини қўлга киритди\n90+2' Навбатдаги бурчак тўпи пайтида Погба фол ишлатди\n90+1' Руни бурчак тўпини ўйинга киритди. Ҳимоячилар қайтарган тўпни Валенсия ўнг қанотдаги Руни етказди. Уэйнинг узатмасини ҳимоячи бош билан майдон ташқарисига чиқариб юборди\n90' Иккинчи бўлимга 4 дақиқа қўшилди\n90' "Сток Сити"да ўзгариш: Шакири ўрнига Фил Бардсли тушди\n89' ВУУУУУҲ! Такрорий ҳужум пайтида Рэшфорд ўнг қанотдан узатма берди. Погбанинг бош билан зарбасидан кейин тўп тўсинга тегиб қайтди!\n89' "МЮ" бурчак тўпини ўйинга киритди. Тўпни Крауч қайтарди\n86' Вуууҳ! Ибра! Златан 11 метрли нуқта яқинида тўпни қабул қилди ва зарба берди. Грант бу зарбани қайтарди\n83' "МЮ"да зудлик билан ўзгариш: Эррера ўрнига Мемфис Депай тушди\n82' ГООООООЛ! Жо Аллен, 1:1! Меҳмонлар футболчиси жарима майдончаси ташқарисидан зарба берди. Де Хеа тўпни қўлидан чиқариб юборди ва ён томонга кетган тўпга биринчи бўлиб Арнаутович етиб келди ва дарвоза томон зарба берди. Тўп Давидга тегиб, ундан ўтди ва тўсинга тегиб қайтди. Жо Аллен бўш дарвозани ишғол қилди!\n81' Чап қанотдан белгиланган жарима тўпини Руни дарвоза томон тепди. Ли Грант тўпни эгаллаб олди\n77' "Сток"да ўзгариш: Бони ўрнига Питер Крауч тушди\n74' Рэшфорд ўнг қанотдан узатма берди. Ҳимоячилар тўпни қайтаришди\n73' Оҳо! Бурчакдан тўп ўйинга киритилди ва олис устун томон етказилди. Ибранинг ўткир бурчак остида берган зарбасини Ли Грант қайтаришга муваффақ бўлди\n71' ВУУУУУУҲ! Погба ўнг қанотдан жарима майдончасига кириб борди ва дарвоза олдига узатма берди. Руни тўпга ета олмади, аммо нариги томонга ўтган тўпни Марсиал эгаллади ва орқароққа узатди. Рунининг зарбаси ҳимоячига тегиб, майдонни тарк этди\n69' ГООООООООЛ! Антони Марсиал, 1:0! Мезбонларнинг ҳужуми пайтида тўп фрнациялик футболчига келди ва у 13 метрлардан олис бурчакни аниқ нишонга олди\n68' Оҳо! Ибра жарима майдончаси ташқарисидан зарба йўллади. Тўп олис устун ёнидан ўтиб кетди\n67' "МЮ"да иккита ўзгариш: Мата ўрнига Руни, Лингард ўрнига Антони Марсиал туширилди\n66' Вуууҳ! Лингард жарима майдончаси ташқарисидан зарба йўллади. Тўп устун ёнидан ўтиб кетди\n64' Меҳмонлар бурчак тўпини ўйинга киритишди. Самарасиз\n61' Златан офсайдда\n60' Хуан Мата 25 метрлардан зарба берди. Грант ўз ўрнида!\n59' Оҳо! Погба жарима майдончаси бурчагидан аниқ зарба берди. "Сток" посбони тўпни эгаллаб олди\n57' Мата майдон марказидан олдинга чизиқдаги Ибраҳимовичга узатма берди. Тўпга Златан ета олмади, уни Грант эгаллади\n56' Златан Ибраҳимович огоҳлантирилди. Швециялик футболчи ҳаводаги тўп учун курашда рақиб футболчисининг юзига тирсак билан урди\n55' ВУУУУУУУҲ! Шакири-Арнаутович-Аллен комбинациясидан кейин Жо 10 метрлардан зарба берди. Зарба кучли чиқмади ва тўпни де Хеа эгаллади\n55' Андер Эррера сариқ карточка олди. Рақиб футболчиси тиззасига бутсасининг тишлари билан тепди\n54' Меҳмонлар жарима тўпини рақиб жарима майдончасига етказишди. Манкунианликлар тўпни эгаллаб, қарши ҳужумга ўтишди. "Сток" посони хавфни бартараф этди\n49' Бурчак узатмасини самарали чиқмади\n49' Лингард ўнг қанотдан жарима майдончасига яқинлашди ва орқароққа узатма берди. Погбанинг зарбасидан кейин тўп ҳимоячининг оёғидан майдонни тарк этди\n46' Иккинчи бўлим бошланди. Давом этамиз\n45+1' Биринчи бўлим якунланди. "Сток" дастлабки 45 дақиқа давомида мезбонларнинг босимига дош бера олди ва ўйинда ҳисоб очилмади. Танаффус\n45' Биринчи бўлимга 1 дақиқа қўшилди.\n44' Погбанинг узатмасини Валенсия жарима майдончасининг ўнг томонида қабул қилди ва орқароққа узатма берди. Лингарднинг 17 метрдан берган зарбасидан кейин тўп меҳмонлар вакилига тегиб қайтди\n38' Манкунианликлар бурчак тўпини ўйинга киритишди. Ҳимоячилар ҳушёр ҳаракат қилишди\n34' Меҳмонлар бурчак тўпини ўйинга киритишди. Хавфли вазият юзага келмади\n31' Яхши вазият! Лингард ўнг қанотдан олис устун томон узатма берди. Ибраҳимович берган зарба натижасида тўп аввал ҳимоячига сўнгра, Златаннинг ўзига тегиб майдонни тарк этди\n30' "Сток" футболчилари кўпчилик бўлиб ўз жарима майдончалари атрофида ҳимояланишмоқда\n27' ВУУУУҲ! Ибраҳимович чап қанотдан дарвозабон майдончасига узатма берди. Лингард жуда яқин масофадан зарба берди. Грант сўнгги паллада тўп йўлига қўлини узатди ва тўп устун ёнидан майдонни тарк этди\n26' Бу сафар Шакирининг узатмани Арнаутович томон ўтди. Марко жарима майдончаси бурчагидан зарба йўллади. Ўта ноаниқ\n25' Меҳмонлар қарши ҳужумга ўтишди. Шакири чап қанотдан очиқ зоналар томон очилаётган жамоадошларига аниқ узатма бера олмади\n23' Бурчакдан етказилган узатмага Погба бош билан зарба берди. Тўп устун ёнидан ўтиб кетди\n22' Оҳо! Хуан Мата жарима майдончаси чизиғи устидан "парашют" зарба берди. Ли Грант тўпни майдон ташқарисига чиқариб юборди\n18' Рэшфорд чап қанотдан жарима майдончасига кириб борди ва дарвоза олдига узатма берди. Ҳимоячининг оёғидан юқорига кўтарилган тўпни Ибраҳимович жарима майдончаси ичида ортга қараб бош билан урди. Ҳимоячилар хавфни бартараф этишди\n16' ВУУУУУҲ! Ибраҳимович Матадан келган узатмани товони билан жарима майдончаси чизиғи устида турган Эррерага етказди. Андер эса ичкарига кираётган Погбани тўп билан таъминлади. Полнинг зарбасига аниқлик етишмади\n14' Вуууууҳ! "Сток" футболчилари ўнг қанотдан яхши комбинация ташкил қилишди ва Жо Аллен ўша қанотдан жарима майдончасига кириб, орқароққа узатма берди. Тўпга Жефф Кэмерон зарба берди. Зарба унчалик кучли чиқмади, тўпни "МЮ" посбони эгаллаб олди\n13' Нтонио Валенсия сариқ карточка олди. Майдон марказида у Эрик Питерс оёғига хавфли ташланди\n11' Валенсия ўнг қанотдан меҳмонлар жарима майдончасига кирди, аммо Арнаутович гавдаси билан тўп йўлини тўсиб, унинг майдонни тарк этишини кута бошлади. Антонио тўпни майдонда олиб қолди ва уни орқароққа етказди. Тўпни "Сток" футболчилари эгаллаб олишди\n9' Оҳо! Жефф Кэмерон жарима майдончаси ташқарисидан аниқ зарба берди. Давид де Хеани тўпни эгаллаб олди\n8' Манкунианликлар тўпни назорат қилиб, ҳужум вариантларини қидиришмоқда\n3' Бурчакдан етказилган узатмани меҳмонлар майдон марказига қайтаришди\n2' вуууууууҳ! Погбанинг жарима майдончасига берган ажойиб узатмасидан кейин Златан дарвозабон билан бирга вазиятга чиқди ва 7-8 метрдан зарба йўллади. "Сток" посбони зарбани қайтарди. Ўткир бурчак остидан берилган такрорий зарбадан сўнг тўп Ли Грантга тегиб, майдонни тарк этди\n0' ЎЙИН БОШЛАНДИ!\n' Англия Премьер-лигасида 7-тур ўйинлари давом этади. "Манчестер Юнайтед" ўз майдонида "Сток Сити"ни қабул қилмоқда


Болқон мусиқа фестивалини реклама қилиш учун Рамзан Қодиров сиймосидан фойдаланилмоқда\n07 декабр 2021, Тошкент вақти: 02:43\nЎзини мачо қилиб кўрсатишни яхши кўрадиган Чеченистон раҳбари Майк Тайсонни чақириб, у билан вақтичоғлик қилган.\nШунингдек, ўзининг шахсий футбол жамоасига қарши ўйнаш учун Бразилиянинг собиқ футбол юлдузларини чақиртирган.\n35 ёшга тўлганида эса Голливуд юлдузларини ёллаган.\nҲуқуқ ҳимояси билан шуғулланувчи гуруҳлар Қодиров Чеченистонни 14 йилдан бери шафқатсиз ва золим, майда ва қасоскор, аёллар ва озчиликларга нисбатан зўравон раҳбар ўлароқ бошқариб келаётганини айтмоқда.\nАммо бу Босния ва Герцеговина шимолида маҳаллий ёшлар гуруҳи Қодировни «Чеченистон фестивали» мусиқа фестивали рамзи этиб белгилашига тўсқинлик қилмади.\nФестиваль уюштирувчиларнинг сўзларига кўра, аслида тадбирнинг Чеченистон ёки унинг раҳбари билан ҳеч қандай алоқаси йўқ.\nУлар 22 июль куни мамлакатнинг асосан серблар яшайдиган қисмида жойлашган Билеча шаҳрида бўлиб ўтадиган фестивалга томошабинларни жалб қилиш учун рекламаларда ҳарбий кийимдаги Қодиров суратларидан кенг фойдаланмоқдалар.\n«Бу ҳеч кимга қарши қаратилган эмас», - деди «Жезерина» ёшлар гуруҳи ташкилотчиси Владимир Милидрагович Озодликнинг Болқон хизматига.\n«Фестивалга ҳар йили тобора кўпроқ одам келмоқда. Биринчи фестивалга 200 одам келганди. 2019 йилги фестивалда 2 000 дан зиёд одам қатнашди».\nМилидраговичнинг таъкидлашича, фестиваль гуманитар мақсадларни кўзлайди ва тушган даромад «ижтимоий фойдали ишларга» сарфланади.\nХўш, нима учун айнан Қодировни фестиваль рамзи этиб танлашди?\nИжтимоий тармоқларда тўхтовсиз ўзини реклама қилувчи Қодиров, шубҳасиз, Чеченистоннинг энг таниқли одамидир. Аммо Билечада этник чеченлар йўқ. Қолаверса, шаҳарнинг Қодиров ёки Россия билан ҳеч қандай алоқаси йўқ.\nМилидраговичнинг айтишича, «Чеченистон фестивали» номи Билеча аҳолиси «бир вақтлар жезериналик ярамас йигитларни чеченлар» деб аташга одатланганидан келиб чиққан.\n«Биз бу номни шунчаки танлаганмиз, ҳеч кимга қарши ҳеч қандай даъвомиз йўқ», - деди Милидрагович. «Биринчи фестиваль етти йил олдин ўтказилганидан бери биз унинг номини ўзгартирмадик ва у шу кунгача сақланиб қолди».\nЧерногориялик фаол ва публицист Любомир Филипович АҚШнинг Molson Coors Beverage Company ширкатига тегишли Trebjesa Brewery фестивалга ҳомийлик қилаётгани хавотирли ҳолат эканини айтди.\nБилеча Босния ва Герцеговинадаги манзарали кўл бўйида жойлашган шаҳарча бўлиб, унда 10 минг одам истиқомат қилади. Шаҳар аҳолисининг аксарият қисми православ серблардир.\nШаҳар ҳокимлиги бу йилги Чеченистон фестивалига тақрибан 295 доллар атрофида грант ажратган.\nМэр Веселин Вуйович «Чеченистон фестивали» ташкилотчиларининг барчасини «яхши серблар ва ватанпарварлар» деб атади. У тадбирни тарғиб қилиш учун чеченлар раҳбари суратлари ишлатилаётганидан хабари йўқлигини айтди.\nПутин Рамзан Қодировни 2007 йилда, яъни отаси Аҳмад Қодиров ўлдирилганидан кейин Чеченистон раҳбари этиб тайинлаган.\nЎтган ойда Путин Қодировнинг минтақа иқтисодиётини ривожлантириш бўйича фаолиятини мақтади ва уни «ўз ишини давом эттириш» учун яна бир муддатга сайланишга ундади.\nHuman Rights Watch ташкилоти Путиннинг Қодиров раҳбарлигида Чеченистон Россиядаги «энг хавфсиз жойлардан бирига» айлангани ҳақидаги даъвосини танқид қилди.\n“Грозний” телевидениеси раҳбари Рамзан Қодировни танқид қилувчиларга ўлим билан таҳдид қилди


Бразилияда Мадуронинг қочиши учун “йўлак” ташкил қилиш таклиф этилди » Ўзбекистон янгиликлари – Zamin.uz\n26 январь 2019, 23:43\nБразилия вице-президенти Антониу Амилтон Моурау Венесуэла президенти Николас Мадуро ва унинг яқинлари мамлакатни тарк этиши учун "йўлак" ташкил қилиш зарур деб ҳисоблайди. Бу ҳақда Kun.uz нашри хабар берди.\n"Менимча, бошқа мамлакатлар олдида муҳим вазифа турибди – Мадуро ва унинг қўл остидагилар учун чиқиб кетишни таъминлаш. Қочиш учун йўлак бўлиши керак", деган вице-президент телеканалга берган интервьюсида.\nАввалроқ Бразилия президенти Жаир Болсонару мухолиф парламент раҳбари Хуан Гуайдони Венесуэланинг вақтинчалик президенти деб тан олишини маълум қилганди.\nЎз навбатида Николас Мадуро Венесуэла ўз идеалларини ҳимоя қилиши, давлат тўнтаришлари даври ўтганлигини айтди.\n"Биз чуқур тарихий илдизларга эга мамлакат идеалларини ҳимоя қиладиган ва ватанини ҳеч қачон сотмайдиган бўйсунмас халқмиз. Бизни ҳеч ким бўйсундира олмайди, босқинлар ва давлат тўнтаришлари даври тугади. Биз ҳеч қачон таслим бўлмаймиз!", деб ёзди у твиттерда.\nАввалроқ Евроиттифоқнинг уч давлати Гуайдони Венесуэланинг вақтинчалик президенти деб тан олиш шартини маълум қилганди.\nЯнгиликлар » Дунё » Бразилияда Мадуронинг қочиши учун “йўлак” ташкил қилиш таклиф этилди\n09:14 Венесуэлада полиция намойишларга қўшилди, Куба ва АҚШ баёнот берди\n18:03 Доллардан озод бўлиш. Венесуэла нефть нархини юанда эълон қила бошлади


1 йил аввал 1197 siyrat.uz\nҚуртубий айтадилар: “Ҳали ҳам Расулуллоҳнинг гўзалликлари бизларга бутунлай зоҳир бўлмаган. Агар зоҳир бўлганида эди, бизларнинг кўзларимиз ул зотни кўришга тоқат қила олмас эди”.\nДарҳақиқат, Расулуллоҳ соллаллоҳу алайҳи васаллам шаклу шамоилларининг комиллигига ҳамда кўринишларининг чиройлигига далолат қилувчи Набавий ҳадислар ва ривоят қилинган асарлар жуда ҳам кўпдир.\nШунинг эътиборидан у зот соллаллоҳу алайҳи васалламга тўлиқ имон келтиришнинг шарти албатта, Аллоҳ субҳанаҳу ва таоло у зотнинг шарафли баданларини у зотдан олдин ҳам кейин ҳам ўхшаши бўлмайдиган даражада қилиб қўйганига имон келтиришдир.\nРасулуллоҳ соллаллоҳу алайҳи ва саллам инсонларнинг юзи энг чиройлиси эди. Гўёки қуёш юзларидан югурар эди. (Яъни қуёш қандай ўз фалакида юрса, худди шундай гўзаллик ул зотнинг юзларида юрар эди). Алий розияллоҳу анҳу айтадилар: “Расулуллоҳ соллаллоҳу алайҳи васалламнинг юзлари ўта семиз ҳам ўта айланасимон ҳам эмас эди. Балки, юзларида озгина думалоқлик бор эди”.\nОиша онамиз айтадилар: “Расулуллоҳ соллаллоҳу алайҳи васаллам қачон хурсанд бўлсалар, юзлари худди ойнинг бўлагидек чақнар эди”.\nАбу Бакр Сиддиқ ва Каъб ибн Молик айтадилар: “Расулуллоҳ соллаллоҳу алайҳи васалламнинг юзлари худди ойнинг доирасидек эди”.\nАбу Туфайлга Расулуллоҳ соллаллоҳу алайҳи васалламни сифатлаб бер деб айтилганда: “Расулуллоҳ соллаллоҳу алайҳи васаллам оқ, юзлари чиройли эдилар. Агар хурсанд бўлсалар, юзлари худди ойнага ўхшар, гўёки тўлин ой у зотнинг юзларида кўриниб тургандек бўлар эди”.\nЖобир розияллоҳу анҳу айтадилар: “Ул зотнинг юзлари худди қуёш билан ойга ўхшарди. Юзлари доира шаклида эди”.\nРасулуллоҳ соллаллоҳу алайҳи васалламни сифатлаган саҳобаларнинг сўзлари ул зот соллаллоҳу алайҳи васалламнинг юзлари нурли, ёрқин бўлганига ва юзлари ёрқин нур сочиб турувчи зиё ила ҳамда гўзаллик ила барқ уриб турганига ижмоъ бўлгандир.\nҲасан ибн Алий тоғалари Ҳола ибн Абу Ҳоладан ривоят қилиб айтадилар: “Расулуллоҳ соллаллоҳу алайҳи васаллам кўркам, юксак ҳурматга эга эдилар. Юзлари худди тўлин ой кечадаги ойнинг чарақлаганидек чарақлар эди”.\nЖобир ибн Самура ой ёришган кечада Расулуллоҳ соллаллоҳу алайҳи ва салламни кўриб айтган эканлар: “Мен бир у зотга бир ойга қарай бошладим. Аниқ айта оламанки, Расулуллоҳ соллаллоҳу алайҳи васаллам ойдан гўзалроқ эдилар”.\nРобиъ бинти Муъаввизга бизларга Расулуллоҳ соллаллоҳу алайҳи васалламни сифатлаб беринг деб сўралганда: “Эй ўғилчам, агар у зотни кўрганингда эди, худди чиқаётган қуёшни кўргандек бўлардинг”, деб айтганлар.\nУмму Маъбад ҳам набий алайҳиссаломни сифатлаб: “Расулуллоҳ соллаллоҳу алайҳи васаллам покиза, ҳушбичим, юзлари чиройли, кўркам киши эдилар”. Ҳамадонлик бир аёл: “Мен Расулуллоҳ соллаллоҳу алайҳи васаллам билан бирга ҳаж амалини бажардим”, деб айтганда, аёлдан: “Расулуллоҳни бизларнинг тасаввуримизга келтиринг”, деб сўрашади. Ҳалиги аёл: “У зот худди тўлин ой кечасидаги ойга ўхшайдилар. Мен Расулуллоҳдан олдин ҳам кейин ҳам у зотга ўхшашини кўрмадим”, деб айтган.\nУл зот соллаллоҳу алайҳи васалламнинг шарафли лунжларига келсак, Расуллуллоҳ соллаллоҳу алайҳи васаллам лунжлари узунроқ киши эдилар.\nУл зот соллаллоҳу алайҳи васалламнинг шарафли кўзларини Аллоҳ таоло шундай сифатлайди:\n“(Пaйғaмбaрнинг) кўзи (чeтгa) oғгaни ҳaм йўқ, ўз ҳaддидaн oшгaни ҳaм йўқ”. (Нажм сураси, 17-оят)\nСаҳиҳ ривоятларда собит бўлганига кўра, Расуллуллоҳ соллаллоҳу алайҳи васаллам кундузи ёруғликда қандай кўрсалар, худди шундай зулматли қоронғу кечада ҳам кўрар эдилар. Ҳамда олд томонларини қандай кўрсалар, орқа томонларини ҳам худди шундай кўрар эдилар.\nИбн Абу Ҳоладан ривоят қилинган ҳадисда: “Расуллуллоҳ қарасалар, баданлари билан бурилиб қарар эдилар. Расуллуллоҳ назарлари пастга қараган киши эдилар, (яъни назарлари юқоридан кўра пастки томонга кўпроқ қарар эди). Кўпроқ мулоҳазали қарар эдилар, (яъни кузатиб, боқиб қарар эдилар)”.\nСаййидимиз Алий розияллоҳу анҳу айтадилар: “Набий алайҳиссалом кўзлари катта-катта, узун киприкли ҳамда кўзлари қизилликка мойилроқ (яъни қизғишроқ) киши эдилар”. Бошқа бир ривоятда у зот соллаллоҳу алайҳи васаллам қора кўзли эдилар, яна бир ривоятда эса кўзларининг оқида қизиллиги бор эди, дейилади. Кўзнинг оқида қизиллиги бор бўлиши мақталинган, маҳбуб кўрилгандир.\nМуборак бошлари ва пешоналари\nРасуллуллоҳ соллаллоҳу алайҳи ва салламнинг пешоналари кенг эди. Бу борада келган турли хил ҳадисларнинг барчаси бир маънодадир. Расуллуллоҳ бошлари катта киши эдилар. Алий розияллоҳу анҳунинг бу ҳақда ривоят қилганлари ҳам шу маънодадир. Расуллуллоҳ соллаллоҳу алайҳи ва саллам узун ва ингичка қошли эдилар. У зотнинг иккала қошлари узун эди-ю, лекин бирлашган ҳам бир-бирига ёпишган ҳам эмас эди.\nРасуллуллоҳ соллаллоҳу алайҳи ва саллам қирра бурунли эдилар.\nРасуллуллоҳ соллаллоҳу алайҳи васаллам катта оғизли киши эдилар. Одатда араблар катта оғизли кишини мақташар эди. Оғзи кичикларни эса ҳақорат қилишар эди. У зот соллаллоҳу алайҳи ва саллам тишларининг ораси очиқ инсон эдилар. Тишлари оппоқ эди. Ҳамда икки курак тишларининг ораси ҳам очиқ эди.


Ўшда ҳазрат Навоий ёдга олинди\nЎшда ҳазрат Навоийнинг 572 йиллиги муносабати билан ўтказилган тадбирдан лавҳа, 2013 йилнинг 9 феврали.\nҚирғизистоннинг Ўш шаҳри марказидаги истироҳат боғи олдида 9 феврал куни Алишер Навоийнинг 572 йиллигига бағишланган йиғилиш бўлиб ўтди.\nЎшликлар ҳазрат Навоий ҳайкали пойига гул қўймоқда, 2013 йилнинг 9 феврали.\nБир соат давом этган тадбирда Ўш шаҳар ҳокимияти номидан шаҳар вице-мэри Дастан Хаджаев, Ўш шаҳар кенгаши депутати, Ўш ўзбек миллий-маданий маркази раиси Рашид Хўжаев, Ўшдаги Бобур номли мусиқали драма театри жамоаси ҳамда Ўш Давлат университети Ўзбек филологияси кафедраси аъзолари ҳамда Ўшдаги ўзбек ва қирғиз мактаблари ўқитувчи ва ўқувчилари иштирок этди.\n- Навоий туғилган кунини нишонлаш ҳар йиллик анъанамизга айланиб қолган. Бугун ҳам келиб, пойига гул қўйиб нишонлаяпмиз. Бу кишининг Шарқ маданияти, қолаверса, дунё маданиятига қўшган ҳиссаси жуда катта. Шу сабабли бу инсоннинг асарлари бугунги кунгача халқ оғзида. Бу эса унинг асарлари жуда кучли ва мазмунли эканини яна бир бор тасдиқлайди, - деди Ўш шаҳар вице-мэри Дастан Хаджаев.\nЎшдаги Бобур номли ўзбек мусиқали драма театри раҳбари Бахтиёр Тўхтаматовга кўра, Навоий туғилган куни 2010 йилги Ўш воқеаларидан сўнг ҳам узлуксиз нишонланиб келинаётган ягона тадбирдир. Тўхтаматовнинг айтишича, шу йилнинг 13 феврал куни ўзбек театрида ҳазрат Навоий ва Бобурнинг туғилган кунлари кенг нишонланади.\n- Ҳар йили 12-13 феврал кунлари ўтказиларди бу тадбир. Лекин биз бугун келиб, шоирнинг руҳини шод этиб, кейин бу кунга аталган кечани ўтказишни ният қилдик. Феврал ойи Бобур билан Навоийники, феврал ойи шеъриятники, феврал ойи халқлар дўстлигиники бўлади, - деди Бахтиёр Тўхтаматов.\nЎшдаги Низомиддин Мир Алишер Навоий ҳайкали, 2013 йилнинг 9 феврали.\n2010 йилги Ўш воқеаларидан шаҳардаги Навоий ҳайкали ҳам бенасиб қолмаган –ҳайкалнинг қўли синдирилган ва бўйнига сиртмоқ ташланган. Ўшдаги Бобур номли ўзбек академик театри эса миллатчилар томонидан ёқиб юборилганди. Ўтган вақт мобайнида бу жойлар тиклана бошлади. 2011 йили эса оддий ўшликлар Навоий ҳайкалини қайта таъмирлашган.\nЎш ўзбек миллий-маданий маркази раиси Рашид Хўжаев фикрича, бугунгига ўхшаш маданий тадбирлар Қирғизистон жанубида яшаётган ўзбеклар ва қирғизларни янада яқинлаштиришга хизмат қилиши керак, айни пайтда икки миллат вакиллари вақти-вақти билан турли жойларда содир бўлиб турган маиший жанжалларга босиқлик билан муносабатда бўлиши лозим.\n- “Ўшда ўзбек ва қирғиз миллати ўртасидаги турли можаролар умуман йўқ бўлди” десам, хато қилган бўламан. Чунки анча-мунча маиший урушлар бўлиб туради. Биз ўзбеклар ҳам, қирғизлар ҳам кўчадаги майда урушлар, икки ўртоқ уриши ёки икки спортчи уришини сиёсатга айлантирмаслигимиз керак. Бу кўриниш аввал ҳам бўлиб келган, бундан кейин ҳам бўлиши мумкин. Бу нарсага сиёсий тус берилса, бундай кўринишлар ҳеч қачон тўхтамайди, - деди Рашид Хўжаев.


Anvar 03.02.2018\tТехнологиялар Comments Off on Янги стандартдаги хотира смартфонлар тезлигини икки бараварга оширади 47 Показы\nJEDEC муҳандислик стандартизацияси қўмитаси портатив қурилмалар учун UFS 3.0 — янги флеш-хотира стандартини намойиш қилди. Engadget нашрида ёзилишича, у 2.1 версияси ўрнига келади, стандарт гаджетларга 23,2 Гбит/с тезликдаги хотирага эга бўлиш имконини тақдим этади.\nБундай тезлик смартфон ресрусларига ортиқча оғирлик туширмай 60 к/с частотали 4К видеоларни ёзиш учун етарли. Шу билан бирга, янги стандарт энергосамаралидир, унинг ишчи ҳарорати диапазони эса 40 даража совуқдан 105 даража иссиққача. Бу хотиранинг янги туридан энг экстремал шароитларда ҳам фойдаланиш мумкинлигини кўрсатади. Манбада таъкидланишича, ҳарорат билан боғлиқ такомиллашув автомобиль ишлаб чиқарувчилари томонидан илиқ кутиб олинади. Улар бу стандартдаги хотирани ўз автомобилларига маълумотларни йўқотишдан қўрқмай ўрнатишлари мумкин. Бунга қўшимча равишда янги стандарт механизмларнинг қатор суғурталовчи маълумотларини ҳам кўзда тутади.\n“UFS 3.0, UFSHCI 3.0 ва UFS карталарининг янгиланиши бу стандартларнинг аввалги версияларига қараганда қатор такомиллашувларни таклиф этади. Бу имкониятлар маҳсулотлар ишлаб чиқарувчиларига мобил қурилмалар ва улар билан боғлиқ иловалар фаолиятини сезиларли даражада яхшилашга ёрдам беради. Автомобиль бозори учун махсус ишланган функцияларнинг қўшилиши эса шу соҳа ва истеъмолчи эҳтиёжларини қониқтириш учун JEDEC аъзоларининг UFS экотизимининг кейинги ривожига содиқлигини тасдиқлайди”, – дейди JEDEC бошқаруви раиси Миан Қуддус.\nUFS — флеш-хотира стандартларидан бири. Айтишларича, у eMMC ва SSD стандартлари ўртасида. Ҳозирда у смартфонларнинг қимматбаҳо флагман моделларида қўлланилмоқда. Стандартнинг биринчи версияси 2011 йилда тақдим этилган. Ўшандан буён қўмита стандартларнинг янги версияларини ишлаб чиқади, уларнинг сўнггиси 2.1 версияси эди.\n2016 йилда Samsung айнан шу стандартни қабул қилиб, 32, 64, 128, ва 256 ГБ UFS-карталарини намойиш қилган. Samsung UFS-флешкаларининг ўқиш тезлиги сониясига ярим гигабайтни ташкил қилади, бу microSD форматидаги энг замонавий флеш-карталардан беш карра тезроқ.\nUFS 3.0’нинг барча афзаллиги ҳозирча назарий. Бу стандартни қўллаб-қувватловчи қурилмалар ҳали ишлаб чиқарилганича йўқ. Бироқ улар шу йилнинг охири ёки келгуси йилнинг бошига бориб бозорда пайдо бўлиши кутилмоқда.\nсмартфонлар Хотира янги стандарт\t2018-02-03\nTags смартфонлар Хотира янги стандарт\nПред. Тожикистонда ўта юқори пенсиялар ҳақидаги маълумот махфий қилиб қўйилди\nСледующая Қуръоннинг таърифи


Фикрий йўқотиш моддий йўқотишдан фожеалироқ - | Hizb-Uzbekiston.info\nHome›МАҚОЛАЛАР›Фикрий йўқотиш моддий йўқотишдан фожеалироқ\nОчиқ ҳақиқатни аччиқ бўлса-да тинглашни истайсизми? Сизу биз бугунги кунни қанчалар бежашга ҳаракат қилмайлик, барибир тарихга бугунги кун “фикрий тубанлик даври”, деб битилади. Чунки биз ростдан ҳам шундай тубанлик ботқоғида яшамоқдамиз. Буни сиз хоҳ инкор қилинг, хоҳ ишонманг, фарқи йўқ, бу воқелик тасдиқлаб турган ҳақиқатдир.\nБиламизки, жамият ҳаётига баҳо беришда кўплар моддий жиҳатга эътибор қаратади. Лекин афсуски, бундай инсонлар агар фикрий ўсиш юзага келмаса, ҳар қандай моддий бойликни ҳам йўқотиш мумкинлиги тўғрисида фикрлаб кўришмайди. Шу жумладан инсонлар ҳаётига ҳар хил қурилишларни мисол келтириб баҳо бериш ҳолатига жуда кўп дуч келамиз. Тўғри, баъзан қурилишлар ҳаётнинг қайсидир жиҳатларига баҳо беришимиз учун ёрдам берар, лекин бу ҳаётга тўлиқ баҳо бериш мумкинлигини англатмайди. Мисол учун, Фиръавнлар замонида кўплаб қурилишлар бўлди, лекин жамиятдаги инсонларнинг ҳаёти шунга лойиқмиди, деган савол бор. Бунинг акси ўлароқ айтадиган бўлсак, Росулуллоҳ с.а.в. бутун инсоният тан олган етакчидир. Ҳатто нафақат қўл остидагиларга, балки бошқа халқларга ҳам адолат қилишда, ўз умматларини жоҳилиятдан юксакликка олиб чиқишда улардан ўтадигани йўқ. Агар у зот росул эдилар, шунинг учун у зотга бошқа инсонлар тенглаша олмайди, дейилса, айтишимиз мумкинки, Абу Бакр р.а. ва Умар р.а. лар ҳам етакчиликда ўзларидан кейин келадиган барча инсониятга ўрнак бўла олдилар.\nАгар умматнинг ер ости ва ер усти бойликлари тўлиб-тошган бўлса ҳам бу умматда фикрий бойлик вужудга келмаган экан, ўз бойликларини ёки беҳудага совуради ёки ўзгалар манфаати йўлида ишлашига йўл қўйиб беради, бу хоҳ мажбурий, хоҳ ихтиёрий бўлишининг фарқи йўқ. Ҳаттоки бундай уммат ўзининг мустамлака эканлигини, мустамлакачи томонидан чизиб берилган қоидалар асосида бошқарилаётганлигини ҳам сезмай қолади. Бу худди ухлоқ одамни исталганча ҳақорат қилиш ҳолатига ўхшайди. Токи ухлоқ одам уйғониб кетмаса бўлди. Бугунги бизнинг ҳолатимиз ҳам худди шундай бўлиб қолди. Куфр истаганча устимиздан ҳукм юритмоқда, бизнинг эса, бунга парвойимиз халак.\nБуларга қўшимча тарзда умматнинг интеллектуал ва жисмоний салоҳиятини ҳам айтиб ўтиш лозим. Бугунги кунда булар умматнинг ўзи учун эмас, бошқа халқлар манфаати йўлида ишлатилмоқда. Уммат фарзандлари ўз уммати, ўз юрти учун ўзининг интеллектуал ва жисмоний салоҳиятини сарф этишни истайди, бироқ…\nУмматнинг юксалишидаги асосий ва ягона омил бу фикрий ўсишдир. Шундагина у ўзидаги ҳар қандай бойликни, у хоҳ ер ости ва ер усти бўлсин ёки ишчи ресурслар билан боғлиқ бўлсин, ўз манфаати йўлида тўғри сарф эта олади. Бунинг учун эса, ўз динимиз бўлган Исломни ақидасидан бошлаб тушунишимиз ва унинг давлат бошқарувига татбиқ қилинувчи тузум эканлигини идрок этишимиз ва уммат ҳаётига жорий қилишимиз керак бўлади.\nTagsИсломни ақидасимоддий йўқотишФикрий йўқотиш\nХалифалик давлатини барпо қилиш учун фаолият қилиш эркак ва аёл учун фарздир\nПокистон режими Исломга қарши курашда Қурайш йўлидан бормоқда


Volkswagen келажак автомобилини намойиш қилди - Автомобильные новости UZ - Скачать музыку бесплатно новинки музыки 2016-2017\nVolkswagen келажак микроавтобуси қиёфасини жонлантириш устидаги тажрибаларида давом этмоқда. бу сафар немислар Budd-e номли ажабтовур русумни кўрсатишди. Техник тарафи хусусида гап кетганда машинанинг платформасига диққат қаратмасликнинг иложи йўқ. Чунки машина асосида MEB номли “ясси аравача” жойлашган бўлиб, у электрокар ва электр тармоғидан зарядланувчи plug-in гибридлар учун махсус ясалган. Бу Volkswagen яқин йиллар ичида мазкур туркумдаги машиналар ишлаб чиқаришни кучайтиришининг аломатидир. Машинанинг яна бир қизиқарли томони овозли буйруққа бўйсунишидир. Кузатувчиларнинг айтишича, у фақат “мусиқа овозини кўтар”, “ҳароратни ошир” каби буйруқларни эмас, кичик фарқларни ҳам илғайди. Масалан, “овозни сал кўтар”, “бир оз исит” дейишингиз мумкин. У ҳайдовчи ва йўловчилар овозидаги фарқни ҳам сезади ва буйруққа кўра ҳар бир инсоннинг талаби даражасида ўриндиқларни иситиб беради. Ўриндиқнинг ўзи ҳам ғаройиб: ҳайдовчи ёнидаги йўловчи орқадагилар билан юзма-юз суҳбатлашгиси келса олд ўриндиқ 180 градусга бурилади. Budd-e ўта “ақлли” темир жонзот. Салонда унутиб қолдирган буюмингизни эслатади. Об-ҳаво булутли бўлса, “соябон олиш зарур”лигини уқтиради. Хўш, бу ақлли машинанинг қуввати қанча? Фольксвагенчилар тўла заряди 533 км йўл босишга етади, деб таъкидламоқда. 80 фоиз зарядни ярим соатда олади. Budd-e токни фақат “олмайди”, “бериши” ҳам мумкин. Масалан, автомобиль аккумулятори ёрдамида ҳайдовчи уйини иситиши ва ёритиши ёки катта мусиқий карнай улаши мумкин. Хабарларни э-майл орқали олинг: Teglar: Volkswagen Категория: Автомобильные новости UZ Нашли ошибку?


Ҳусниддин Ғофуров: “Иваница ва “Явор” менга жуда ёқди” / CHAMPIONAT.asia\nҲусниддин Ғофуров: “Иваница ва “Явор” менга жуда ёқди”\nТошкентнинг “НБУ-Осиё” жамоаси таркибида биринчи босқич ўйинларини юқори нотада ўтказган Ҳусниддин Ғофуров аввал хабар бериб ўтганимиздек, айни дамда Сербиянинг Иваница шаҳрида бўлиб турибди.\nАниқроғи, премьер лига иштирокчиси “Явор” мураббийларида қизиқиш уйғотган ҳужумчимиз, бугунги кунда ушбу жамоада кўрикдан ўтмоқда. Кеча 19 ёшли ҳужумчимиз янги жамоасидаги илк ўйинини ўтказди. Маҳаллий жамоалардан бирига қарши кечган баҳсда Ғофуров биринчи бўлимда тўлиқ ҳаракат қилди. Жамоаси эса 2:0 ҳисобида мағлубиятга учради. Мазкур ўйиндан кейин, Ҳусниддин билан қисқача суҳбатлашдик.\n- Ҳусниддин, адашмасак, “Явор” либосида бугун биринчи ўйинингизни ўтказдингиз. Шу боис илк учрашувдаги таассуротларингиз билан ўртоқлашсангиз.\n- Ҳа, шундай. Ўйин яхши кечди. Мазкур баҳсда мураббийлар менга бир тайм ўйнаш имконини беришди. Аммо биз мағлубиятга учрадик. Ўртоқлик ўйини бўилишига қарамай, трибуна мухлислар билан деярли тўлди.\n- Жамоа ўйинига мослашиб, киришиб кетишингиз учун кўпроқ ким ва нима ёрдам бермоқда?\n- Барча футболчилар мени яхши қабул қилишди. Улар имкон қадар менга ҳар жабҳада ёрдам беришмоқда. Очиғи, ҳеч қандай муаммо йўқ бу борада. Барчанинг муносабати аъло даражада бўлмоқда.\n- “Явор”, умуман айтганда, Иваница шаҳри тўғрисида нима дея оласиз?\n- Билсангиз керак, ушбу жамоа ўз тарихига эгадир. Клубда барчаси профессионал тарзда эканлигини кўриш мумкин. Шаҳарга келсак, Иваница Сербиянинг у қадар катта шаҳри эмас экан. Лекин шунга қарамай, бу ер менга жуда ёқди.\n- Бош мураббий Богича Богичевич ва унинг ўтказаётган машғулотлари тўғрисида ҳам айтиб берсангиз?\n- Машғулотлар юқори савияда ўтказилмоқда. Бу ер хар ҳолда европа. Жамоада ҳам ҳақиқий профессионал футболчилар йиғилган. Богичевич хусусида ҳам ижобий фикрларни билдиришим мумкин. Бош мураббий баъзи-баъзида менга кулиб қўяди.\n- “Явор”да мураббийлар кўпроқ нималарга эътибор қаратишади. Жамоанинг ўйин услуби қандай?\n- Бу ерда кўпинча техникага эътибор қаратилар экан. Шунингдек ҳужумлар асосан қисқа паслар орқали ташкил этилади.\n- Кўпчилик мухлислар Сербия премьер лигаси иштирокчиси бўлган клубда кўрикдан ўтаётганингиздан хабар топгач, европа жамоасида қолиб, ўзингизни кўрсатишингизга тилакдош бўлмоқда. Айтингчи “Явор”даги тақдирингизга қачон ойдинлик киритилади?\n- Бугунги синов-назорат ўйини орқали мураббийлар футболчиларнинг имкониятини текишириб олишган бўлса ажаб эмас. Жамоадаги келгуси тақдирим қандай кечиши очиғи, ҳозирча мавҳум. Бу масала, 2-3 кун ичида ҳал этилса керак назаримда.\n- Жамоада қолиш учун машғулотларда бор кучингиз билан ишлаётган бўлсангиз керак. Ҳар холда европа жамоасида ўйнашни барча футболчи орзу қилади.\n- Албатта, ҳар бир машғулотда астойдил тер тўкяпман. Ниятим ҳам ушбу жамоа билан шартнома тузиб, ўзимни кўрсатишдир. Лекин кўп нарса мураббийларга ҳам боғлиқ.\n- Ҳусниддин, сизга сўнгги саволим қуйидагича, ўз вақтида Қозоғистоннинг “Шахтёр” клуби кўригида ҳам бўлиб қайтгандингиз. Ўшанда Виктор Кумиков жамоасига ўтишингизга нима йўл қўймаганди?\n- Ҳа, “Шахтёр” йиғинларида ҳам маълум муддат иштирок этганман. Биласизми, ўшанда хориж жамоасига биринчи бор таклиф этилгандим. Бироз ёшлигим сабабли балки, озгина хаяжонланиш бўлгандир...Бошқа муаммо йўқ эди.


Муносабат 30.05.2020 18:57\n«Меҳр-саховат» кўкрак нишони давлатимиз томонидан изҳор қилинган миннатдорлик ифодасидир\nЎзбекистон Республикаси Президенти Шавкат Мирзиёев жорий йилнинг 26 май куни “Меҳр-саховат” кўкрак нишонини таъсис этиш тўғрисида”ги фармонга имзо чекди.\nУшбу кўкрак нишони коронавирус пандемияси даврида, шунингдек, турли табиий офатлар, фавқулодда ҳолатлар туфайли эл-юртимиз бошига тушган синовли кунларда мавжуд хавф-хатарларга қарши курашда, уларнинг оқибатларини бартараф этишда мардлик ва жасорат намунасини кўрсатган, миллий қадрият ва анъаналаримизни муносиб давом эттириб, меҳр-оқибат, саховат, ҳиммат ва олижаноблик фазилатларини улуғлаб келаётган, аҳолининг ижтимоий ҳимояга муҳтож қатламларини ҳар томонлама қўллаб-қувватлаш ва уларга беминнат кўмак бериш борасидаги ишларни умумхалқ ҳаракати даражасига кўтаришга катта ҳисса қўшган, беғараз ҳомийлик ёрдами ҳамда эзгу ишлари билан кўпчиликка алоҳида ўрнак бўлаётган юртдошларимиз ва фуқароларимизни тақдирлаш мақсадида таъсис этилди.\nИнсоният турли касалликлар ва офатлар билан курашда тобланмоқда. Пандемия пайтида ҳукуматимиз халқимиз саломатлигини сақлаш, пандемияга қарши курашда барча саъй-ҳаракатларни бирлаштиришда мустаҳкам сиёсий қатъиятини намойиш этди.\nДавлатимиз раҳбарининг мамлакатимиз бўйлаб “Саховат ва кўмак” умуммиллий ҳаракатини ташкил этиш бўйича ташаббуси аҳолининг ҳимоясиз қатламини ижтимоий ҳимоя қилиш борасида қўшни давлатлар раҳбарларига яхши ўрнак бўлди.\nПрезидентимиз пандемия шароитида аҳолини ижтимоий қўллаб-қувватлашда давлат ва бизнес саъй-ҳаракатларини самарали бирлаштирди: тадбиркорлар ўзлари фаолият юритаётган ҳудуддаги эҳтиёжманд аҳоли қатламларига беғараз ижтимоий ёрдам кўрсатишни ўз зиммаларига олдилар. Бунинг эвазига уларга давлат томонидан ҳар хил имтиёзлар ва преференциялар тақдим этилди.\nЎзбекистон ҳукумати томонидан тезкор тарзда кенг қамровли карантин чоралари кўрилди. Санитар-эпидемиологик талабларга қатъий риоя этган ҳолда қайта ихтисослаштирилган тиббий муассасаларга жойлаштирилган беморларни даволаш учун барча маблағлар йўналтирилди. Хорижда бўлган фуқароларимиз чартер рейслари орқали Ватанимизга қайтарилмоқда. Бу республикамиз фуқароларининг давлатимиз қарамоғида эканлигини кўрсатади.\nБугунги кунда олим ва шифокорлар, лаборантлар ва санитарлар, тез ёрдам шифокорлари мамлакатимизда коронавирус касаллиги билан боғлиқ вазиятни назорат остида ушлаб туриш учун ягона улкан механизм каби тинимсиз меҳнат қилмоқдалар. Уларнинг аксарияти ҳозир ҳам қийинчиликларга қарамай, беморларга туну кун ёрдам бермоқдалар.\nБундай мураккаб жараёнда тиббиёт ходимларини, шифохоналар ва поликлиникаларда ҳар куни инсонлар саломатлиги ҳақида қайғураётган, коронавирус инфекциясини олдини олиш ва ташхис қўйиш билан шуғулланаётганларни қўллаб-қувватлаш зарур.\nПандемия мамлакатимизда эзгу ниятли фуқароларимиз сони кўплигини кўрсатди.\nИкки ярим ойлик тинимсиз меҳнат самарасида Ўзбекистон ўз ҳудудида инфекция тарқалишини қатъий назорат остига олган дастлабки давлатлардан бирига айланди.\n«Меҳр-саховат» кўкрак нишонининг таъсис этилиши давлатимиз томонидан соғлиқни сақлаш соҳаси ходимлари, коронавирусга қарши кураш ишига жалб қилинган ижтимоий хизмат кўрсатиш муассасалари вакилларига мамлакатимиз фуқароларининг саломатлигини сақлаш ишидаги фидокорона меҳнатлари учун миннатдорлик ифодаси бўлди.


Ўзбекистон солиқ тизимида халқора тажриба\nТОШКЕНТ, 4 февраль, /Дунё АА/. Ўзбекистон Республикаси Давлат солиқ қўмитаси ва Жаҳон банки ваколатхонаси ҳамкорлигида солиқ хизматчилари учун ўқув семинари ташкил этилди, деб хабар бермоқда «Дунё» АА мухбири.\nЭслатиб ўтамиз, Давлат солиқ қўмитаси ва Жаҳон банки миссияси солиқ тизимини ислоҳ қилишни қўллаб-қувватлаш бўйича техник ёрдамнинг навбатдаги босқичи доирасида ҳамкорлик қилмоқда.\nЎқув семинарида Жаҳон банки ваколатхонаси вакили Жон Роач кўчмас мулк ва қурилиш соҳасидаги аудитнинг батафсил таҳлилини тақдим қилди. Мутахассислар ушбу соҳаларда юзага келиши мумкин бўлган хатарларни таҳлил қилди ва вазиятларни ўрганиш усуллари билан танишди.\nТадбир солиқ маъмуриятчилиги билан боғлиқ қатор мавзуларни қамраб олган.\nМалайзия ташқи савдони ривожлантириш кор...\nЎзбекистоннинг Малайзиядаги элчиси Равшан Усмонов Малайзиянинг ташқи савдони ривожлантириш...\nЎзбекистон ва Ҳиндистон ўртасидаги иқтис...\nМамлакатимизнинг Ҳиндистондаги элчихонасида ҳинд тадбиркори, «Curis Pharmaceuticals» компа...\nЎзбекистон Республикаси Бош вазирининг ўринбосари Сардор Умурзоқов раҳбарлигида жорий йилн...


Эрон яширин қурол билан АҚШ кемаларини...\n26.05.2019 19:16 0 2177\nИслом инқилобини ҳимоя қилиш корпуси қўмондони маслаҳатчиси Муртазо Қурбоний Эронда яширин қурол борлигини айтиб ўтди. Унинг таъкидлашича, АҚШ кемаларини йўқ қилишда ушбу қуролдан фойдаланиш мумкин.\nҚурбоний АҚШ провокациясига Эрон армияси «бутун қудрати» билан жавоб қайтаришини маълум қилган. «Уруш бошланган тақдирда биз уларга қарши яширин қуролимизни ишга солишимиз ва иккита авиаташувчисини самолётлари ва экипажи билан бирга чўктириб юборишимиз мумкин», — дейди Муртазо Қурбоний.\nЭслатиб ўтамиз, бироз вақт муқаддам АҚШ президенти Доналд Трамп Яқин Шарққа 1,5 минг ҳарбий жўнатишини айтган эди. 15 май санасида эса Эрон ҳукумати ядро дастури бўйича баъзи мажбуриятларни бажаришни тўхтатган.\nЭрон ва АҚШ ўртасидаги муносабатлар ўтган йили кескинлашиб кетди. Бунга АҚШ 2015 йилда имзоланган ядро келишувидан бир томонлама чиққани ва Эронга қарши санкциялар кучайтирилгани сабаб бўлган.\nАҚШнинг Эронга қарши янги санкциялари ноябр ойида кучга кирди. Унга кўра нефт экспорти, савдо ва Эрон марказий банкининг доллар билан боғлиқ амалиётлари чекланади.


27 июн 2022, Тошкент вақти: 07:02\nЎзбекистон бош вазири ва муваққат президент Шавкат Мирзиёев.\nЎзбекистон бош вазири Шавкат Мирзиёев 8 сентябрда Ўзбекистон президенти вазифасини бажарувчи лавозимига тайинланганидан буён ўтган 20 кун ичида мамлакат бошқарув тизимининг турли поғоналарида бир қатор амалдорларни ишдан олиб, уларнинг ўрнига бошқаларни тайинлади.\nБаъзи ҳолатларда Ислом Каримов даврида ишдан олинганлар амалга қайтарилган бўлса, кадрларга оид бошқа ўзгаришларни одатдаги ротация сифатида қабул қилиш ҳам мумкин.\nШу куни Президент вазифасини бажарувчи кадрларга оид биринчи қарорни қабул қилди.\n13 сентябрь куни имзоланган бир қатор фармонлар билан Бош вазирнинг бир ўринбосарини ишдан олиниб, ўрнига бошқа одам тайинланди, бир вазирлик раҳбари ўзгартирилди, Бош вазир икки ўринбосарининг ваколатлари доираси кенгайтирилди.\n13 сентябрь кунги фармонлар билан\nКаримов Маджит Маликович Ўзбекистон Республикаси Бош вазирининг ўринбосари лавозимидан;\nАлишер Васикович Вахабов Ўзбекистон Республикаси Олий ва ўрта махсус таълим вазири лавозимидан.\nАрипов Абдулла Ниғматович Ўзбекистон Республикаси Бош вазирининг ўринбосари этиб,\nРустам Сабирович Касимов Ўзбекистон Республикаси Олий ва ўрта махсус таълим вазири этиб.\nЎзбекистон Республикаси Бош вазирининг биринчи ўринбосари Азимов Рустам Содиқовичнинг;\nЎзбекистон Республикаси Бош вазирининг ўринбосари Икрамов Адхам Ильхамовичнинг.\nШавкат Мирзиёев президент вазифасини бажарувчи сифатида бошлаган кадрлар сиёсатидаги энг биринчи қадамнинг бир жиҳати жамоатчилик эътиборини ўзига тортди: Ўзбекистон Республикаси Бош вазирининг ўринбосари, Ёшлар сиёсати, маданият, ахборот тизимлари ва телекоммуникациялари масалалари комплекси раҳбари лавозимига Арипов Абдулла Ниғматовични тасдиқлади.\nАбдулла Арипов 2012 йили айнан шу лавозимдан, телекоммуникация соҳасидаги корупция жанжали ортидан, ишдан олинган эди.\n2014 йилдан буён Бухоро вилоят прокурори бўлиб келган Муротжон Азимов Ўзбекистон Бош прокурорининг ўринбосари этиб тайинланди. Азимов Бош прокуратурага анчадан буён вакант турган лавозимга тайинланди.\nЎзбекистон президенти вазифасини бажарувчи Шавкат Мирзиёев шу куни Жиззахга сафар қилди ва Жиззах шаҳри ва еттита туман ҳокимини лавозимидан олди.\nЖиззах шаҳри ҳокими Асрор Қобиловнинг ўрнига аввалроқ Тошкент шаҳар ҳокими бўлиб ишлаган Абдуқаҳҳор Тўхтаевни тайинлади.\nВилоят прокурори Шуҳрат Акбаровнинг ўрнига Шоҳмуҳаммад Муҳаммаджоновни тайинлади.\nШунингдек, Мирзиёевнинг Жиззах вилоятига сафари ортидан вилоятдаги камида олтита туман ҳокимлари алмаштирилди.\nИчки ишлар вазирининг муовинлари ҳамда айрим вилоятларнинг ички ишлар бошқармалари бошлиқлари ишдан олиниб, ўрнига бошқа одамлар тайинланди.\nПолковник Саидкарим Нишонбоев Ўзбекистон ички ишлар вазири ўринбосари;\nполковник Алишер Эргашев Ўзбекистон ИИВ Ҳуқуқбузарликларнинг олдини олиш бош бошқармаси бошлиғи;\nподполковник Фарруҳ Ўсаров Фарғона ИИБ Ҳуқуқбузарликларни олдини олиш бошқармаси бошлиғи;\nподполковник Раҳмонали Мусаев Фарғона шаҳар Ички ишлар бошқармаси бошлиғи;\nподполковник Азимжон Юлдашев Қўқон ИИБ бошлиғи;\nподполковник Қудратжон Ўринбоев Қувасой ИИБ бошлиғи;\nподполковник Зиёҳидин Ғафуров Учкўприк туман ИИБ бошлиғи;\nподполковник Отабек Сайдаҳмедов Самарқанд вилоят Қўшработ туман ИИБ бошлиғи;\nАйтбай Темирханов Қорақалпоғистон ички ишлар вазирининг ўринбосари лавозимига тайинланди.\nТошкент шаҳар, Мирзо Улуғбек тумани ҳокими Шомансур Аҳмедов ва шу туман Ички ишлар бўлими бошлиғи Саидакбар Пўлатов ишдан бўшатилди.\nМирзо Улуғбек тумани ҳокими этиб Шерзод Кудбиев тайинланди.\nЎзбекистон президентининг ташкилий масалалар ва кадрлар бўйича Давлат маслаҳатчиси Даврон Назармуҳаммедов Бош вазир ва муваққат президент топшириғи билан 5 туман ҳокимини вазифасидан бўшатди.\n“Қизириқ туманига Бахтиëр Ибодовни қўйди. Музработ туманига Улуғбек Қосимов¸ Олтинсойга Эркин Бойниëзов¸ Сариосиëга Асқарали Жўраев ва Шерободга Абдулҳаким Эшмуровни ҳоким қилди”¸ деб хабар қилди вилоят ҳокимлигидаги Озодлик манбаси.\nТошкент ахборот технологиялари университети ректори лавозимига жорий йил февралида тайинланган Ўткир Ҳамдамов вазифасидан озод қилиниб, ўрнига бир пайтлар айни олийгоҳда проректор бўлиб ишлаган Тўлқин Тешабоев тайинланди.\nСирдарё вилоят Боёвут тумани ҳокими лавозимига Раҳимжон Маҳамаджонович Бобоев тасдиқланди.


Xoтимa – Islom Nuri\nАгар ўлсак, суолсиз тарк этилсак,\nБўлар эрди бу мавт бизларга роҳат.\nБу нодон хосиринлар фикри бешак,\nЎлимдан сўнг сўралмоқ бор ҳақиқат.\nУ билан яxши тaниш эмасдим, мaсжиддa уни кaм кўрaрдим, aгaр кўриб қoлсaм у билaн астoйдил сaлoмлaшaрдим вa у билaн тaнишиб, гaплaшишгa иштиёқмaнд бўлиб юрaрдим…\nВаниҳоят ўшa фурсaт кeлди. Aср нaмoзидaн чиқиб, бир дўстим билaн мaсжид тaшқaрисидa гaплaшиб тургaн эдик, у кeлиб қoлди вa aввaл дўстим, кейин мeн билaн сaлoмлaшди. Мaълум бўлишичa улaр эски тaниш бўлиб, биргa ўқишгaн экaн. У ёқ бу ёқдан гаплaшдик. Мeн улaрни уйимгa мaҳмoнгa тaклиф қилдим. Улaр эртaгa aсрдaн кейин кeлишгa вaъдa бeрдилaр.\nДўстимдaн у ҳaқидa сўрaдим. У мeнгa унинг яxши инсoн экaнини aйтди. У мaсжидга бир дeвoр қўшни бўла туриб мaсжиддa кaм кўринишининг сaбaбини сўрaдим. У мeнгa бу дўстиниг ишхонасидa ёмoн оғайнилaри бўлиб, улaргa қўшилсa мaсжиддa кaм кўриниб, нaмoзгa кeлмaслигини вa сaфaрлaри кўпaйиб кeтишини aйтди. Уни ёмoн дўстлaридaн aжрaтиш учун энг aфзaл йўл ҳaқидa узoқ суҳбaтлaшдик. Мeн дўстимни xoтиржaм қилиб: “Кучим етгaничa уни улaрдaн узoқлaтишгa ҳaрaкaт қилaмaн, сeн эсa бу ишдa Aллoҳ мeнгa ёрдaм бeришини сўрaб дуo қил вa мeн Aллoҳ учун ҳаракат қилaмaн”,- дeдим.\nМеҳмондорчиликкa тaйёргaрлик кўрдим вa бу ишдaн кўп xурсaнд бўлдим, шoяд Aллoҳ уни мeн сaбaбли ҳидoят қилсa. Бaъзи дўслaримгa xaбaр бeриб, улaргa: уни ёмoн дўстлaридaн aжрaтишимиз кераклигини вa бу иш фaқaт бaрчaмизнинг ўзaрo ҳaмкoрлик қилишимиз вa унинг мeҳр-муҳaббaтини қoзoнишимиз билaнгинa бўлишини aйтдим.\nУлaр вaъдaлaшгaн вaқтдa етиб кeлдилaр вa мeн xoҳлaгaн нaрсa ҳoсил бўлди. Бу одам ҳақиқатда яхши ва одамшаванда экан. Ҳaр xил мaвзудa суҳбaтлaшдик, шу кунлaрдa ҳaвoнинг ёмғирли бўлaётгaни вa фaлoн минтaқaдa бaҳoр этагини ёзгани вa у ер ям-яшиллиги ҳaқидa гапирдик. Суҳбaтдa ўзaрo тил тoпишиб кeтдик, чунки у aжoйиб мaнзaрaли, кўкaлaмзoр жoйлaрни яxши билaр экaн. Шунинг учун фaлoн минтaқa бoшқa жoйлaрдaн aфзaллигини вa бунинг сaбaби ям-яшил ўтлaр билaн қoплaнгaн қумли ер бўлиб, ана шу қум тeпaлaрнинг ўртaсидa кўл бoрлигини aйтди. Биз шу ҳaфтaнинг oxиридa ўшa гўзaл жoйгa чиқишгa кeлишдик. У бизни мeҳмoн қиламан деб қаттиқ туриб oлди, лeкин биз қaбул қилмaдик. Биз унгa, сиздaн шу фикрнинг чиқиши вa йўлни топиб олиб боришингиз етaрли, дeдик. Мaслaҳaтдaн кейин сaфaр чиқимлaри ўртaдa бўлишигa кeлишдик.\nШирин бaҳoр ҳoвoси, қум тeпaлaр ўртaсидa жoйлaшгaн бу гўзал мaйдoн. Ҳaқиқaтдa у энг гўзaл жoйлaрдaн эди.\nУ киши бизни ёқтириб, яxши кўриб қoлди. Ўртaмиздa муҳaббaт вa улфaтчилик пaйдo бўлди. Чунки узoқ жoйлaргa дaм oлиш учун чиқиш ҳaммaнинг ўртaсидa яқинликни пaйдo қилaди. Дўстлигимиз узoқ вaқт дaвoм этди, сaҳрoгa чиқишимиз ҳeч қaндaй oлдиндaн xaбaр бeришсиз бўлaдигaн бўлди. Чунки ҳaр ҳaфтaнинг oxиридa чиқишгa кeлишиб oлгaндик.\nСaфaрдa кундaлик тaртибимиз бoр бўлиб, ундa вaқтдa унумли фoйдaлaнишни рeжaлaштиргaн эдик. Спoрт билaн шуғуллaнaдими ёки дaм oлaдими фaрқи йўқ. У ердa бoмдoд вa aср нaмoзидaн кейин қисқa муддaтли дaрс бoр эди.\nМeн ҳaр ҳaфтa oxиридa уйдaн тaшқaригa чиқишдaн қaттиқ қийнaлдим, чунки бу менинг ўқиш вa ёзиш учун фoриғ бўладиган вақтим эди. Бунинг устигa, мeн oилaмдан анчагина бепарво бўлдим. Лeкин бирoдaримиз нaмoзлaрини ўз вaқтидa ўқийдигaн вa жaмoaт нaмoзлaрини ўқиш учун дoим мaсжидгa қaтнaйдигaн бўлди. У аста-секин яxшилaниб, тўғрилaнa бoшлaди. У мeнгa яқин жойда яшагaни учун мeн у билaн aлoҳидa учрaшиб, aлoқa қилиб туришимгa фурсaт бoр эди. Шуниг учун мeнгa, илгaри бoшидaн кeчиргaн кўп нaрсaлaр вa кўринмaй қoлишининг сaбaблaри ойдинлашди. У етим бўлиб бoбoсининг уйидa тaрбия тoпгaн экaн…\nБу aлoқaмиз роппа-роса икки oй давoм этди. Кейин мeн Aллoҳнинг тақдири билан ишимгa яқин бўлгaни учун шaҳaр чeтидaги бoшқa бир уйгa кўчиб ўтдим. Шундaн кейин ўша кунлар, сaфaрлaр вa ҳaттo мeндa тeлeфoн бўлмaгaни учун тeлeфoн oрқaли бўлaдигaн aлoқaлaр ҳaм узилиб қолди. Шу сaбaбли қисқa муддaт бу киши билaн кўриша oлмaй қoлдим, ҳaттo унинг уйигa қўнғирoқ қилгaнимдa уни уйдa йўқ дeб aйтишaрди.\nAҳвoллaрни ўзгaртирувчи Зoт бенуқсондир. Биз билaн биргa дaм oлишгa бoриб юргaн дўстлaрдaн бирининг aйтишичa, у аввалги ёмoн oғaйнилaригa қўшилиб, янa Aллoҳдaн узoқлaшa бoшлaбди вa сaфaрлaри кўпaйиб кeтибди. Oилaсигa қaрaмaй қўйибди вa янa эски ҳoлaтигa қaйтиб, жaмoaт нaмoзлaрини тaшлaб қўйибди. Мусиқa эшитa бoшлaбди. Қуръoн ёдлaшни тaшлaб, диндoр йигитлaрдaн aжрaлибди. Фoйдaли китoблaрни ўқимaй қўйибди. Бунгa aчиндим, ўзим ва унинг ҳаққига Aллoҳгa дуo қилдим. Бaъзи бирoдaрлaрни янa шу сaфaлaрни қайта дaвoм эттиришгa қизиқтирдим.\nМaлъум муддaтдaн кейин дўстлaримдaн бири мeнгa қўнғирoқ қилди, унинг oвoзи бoшқaчa эди вa у мeнгa ўшa oдaмнинг вaфoт қилгaнини aйтди.\n“Aлбaттa биз Aллoҳнинг (бандаларимиз) вa aлбaттa биз У Зотгa қaйтарилгувчилармиз”. (“Бaқaрa” 155- oят).\nУнгa нимa бўлибди, уни анчадан бери кўрмаган ва уйидa тoпмaгaндим, кейин унгa кўп қўнғирoқ қилгандим. Дўстимнинг мeнгa aйтишичa, у ёмoн дўстлaри билaн Шaрқий Oсиёгa сaфaр қилиб, у ердa нaркoтик мoддaдaн кaттa дoзa (миқдoр) истeъмoл қилиб ўлгaн, қaйтaётгaн сaмoлёт бoртидa тoбутдa oлиб кeлингaн вa у билaн ўлимининг сaбaби нaркoтик мoддaлaрни истeъмoл қилиш экaнини тaсдиқлaйдигaн тeкширув aнaлизи бўлгaн.\nУнинг ҳaёти ёмoн якунлaнганидaн қўрқиб кeтдим вa қaлблaр Aллoҳнинг икки бaрмoғи oрaсидa бўлиб, Aллoҳ уларни xoҳлaгaн тaрaфгa буришигa aниқ ишoндим.\nУ ўз тaвбaсидa кўп дaвoм этмaди. Бaлки oлдинги ҳoлaтигa қaйтди.\nУ ўз ҳаётидa ёмoнликдaн яxшиликкa ўзгaрди, кейин янa ёмoнлик йўлигa қaйтди вa унинг ҳaёти ёмoнлик билaн якунлaнди. Oилaсидaгилaр: “Қaни энди у, бундaн бoшқa ҳaр қaндaй ўлим билaн ўлгaнидa эди”,- дeб, aфсус- нaдoмaт чeкдилaр.\nҚўлимни oсмoнгa кўтaриб, чин қaлбимдaн дуo қилдим:\n“Эй қaлблaрни ўзгaртирувчи Зoт қaлбимни Ўз динингдa мустaҳкaм қил!”.


Ўқитувчилар ёппасига совуққон кайфиятга ўтган(ми)?\nТошкент +1,1 °C\n25 Мар 2019 1580\nЁки ёшлар саводсиз бўлиб қолаётгани учун ким айбдор?\nИжтимоий тармоқларда бу мавзу доирасида турли фикрлар билдирилди.\nФейсбук фойданувчиси "Мактабдаги таълимни айбламайлик. Ҳаммаси боланинг ўзига боғлиқ.\nБолага озроқ шароит қилиб беринг, ўзи изланади, топиб ўқийди. Ўқитувчиларимиз йўналиш беради тамом...\nШунга келилар энди, ўқитувчиларимизни айбламасдан болаларимиз билан уйдан бошлайлик шуғулланишни. Хар куни вақт ажратиб турайлик тарбиясига...\nМенимча фарзандимизни одоб ахлоқ, катталарни ҳурмат қилиш ва мураббийларга қулоқ солишга ўргата олсак энг катта ютуқ бўлар эди. Мана шунда ўқувчи жон қулоғи билан тинглайди дарсни.\nПул йиғишлар, обуналар хар доим бўлган, буларни деб йиғи-сиғи қилиш керак эмас.\nАгар ўқувчи хақиқатда ЎЗИДА ХАРАКАТ БЎЛИБ, ТИРИШҚОҚ БЎЛСА ўқитувчи ҳам қўрққанидан бўлса ҳам тайёрланиб келади дарсга.\nҲамма ўз фарзанди билан шуғулланса, ўқитувчиларимизга ҳам сал осон бўларди..." шу мулоҳазани ўртага ташлади.\nНигинахон Низамитдинова: Умуман қўшилолмийман гапизга...сабаби - 80% (балки ундан ҳам ортиқдир) ота оналар боласига илм ўргатиш уёқда турсин туғри тарбия беришни билишмайди... Уларга профессионалларнинг ёрдами керак...\n70% (балки ундан кўпдир) ота оналар ўзи бетарбия, буни бир ҳафта олдинги фейсбукдаги воқеаларга ўз фикрини билдирганлардан тушундим... Лекин мен ўқиган пайтда ўқитувчиларимиз бизга ишини миннат қилмаган... Тўғри ҳар хил ўқитувчилар бор эди... Лекин аксарияти ишини фидойиси эди, ҳозирги кунда аксарият мактаб ходимларининг топвоган гапи шу... "Ота-она тарбия қилсин, биз таълим берамиз". Аслида эса на таълимни нормал бера оляпти ва камига тарбиясини ҳам бузиб беряпти....\nСобитқадам Шоир: Турли байрамларда ким қимматбаҳо совға берса шунинг боласига муносабат яхши бўлади. Қандайдир йиғди-йиғдиларда қайсидир ота-она бу пулни қайси қоида асосида йиғяпмиз деса, эртаси кундан бошлаб шу одамни фарзанди доска олдида бош эгиб қилган-қилмаган иши учун дакки ҳам сўкиш ҳам эшитади. Ўқитувчиларни (айниқса синф раҳбарларни) деярли ҳаммаси порахўрлар...\nБек Аҳмедов: Қарс икки қўлдан чиқади. Бола тарбиясида ота-онанинг ҳам, мактабнинг ҳам ўз ўрни бор. Баъзи ота-оналар боласи яхши баҳо олиши керак, деб ҳисоблайди ва бу учун ҳамма нарсага тайёр. Турли баҳоналар билан пул йиғадиган ота оналарга айланишади. Бошқа ота-оналар боласи ҳақиқий билимига баҳо олиши керак, деб ҳисоблайди. Шундан келиб чиқиб, ота-оналар иккига бўлинади. Ҳар хил йўллар билан мактабдан кейин ўқишга жойлайдиганлар ва болани илми, қобилиятига қараб ўқув юртига тайёрлайдиганлар.\nЗоҳид Сардоров: Бошқа жойлар қанақалигини билмадиму, лекин бизда ўқитувчилар ёппасига илм беришда совуққон кайфиятга ўтган "менга нима, ўлмайдими ҳаммаси", деган кайфият ўта ҳукумрон. Аммо уриш, сўкиш, ҳақорат қилишда жадаллик бор.\nРаҳматжон Абдуғаниев: Ҳозирги ўқувчилар устозларини ҳурмат қилмай қўйишган. Бунга эса афсуски кўп ҳолларда ота-оналар айбдор. Биз ўқиганимизда устозларни ҳурмат қилардик, улардан қўрқардик. Керак бўлса калтак ердик. Лекин шуларни фойдаси ўлароқ жон-жаҳдимиз билан ўқирдик... Ота-оналар фарзандлари қалбида устозга ҳурмат туйғусини уйғотишлари лозим.\nНасиба Мамадалиева: Биз ёшлигимизда ўқитувчидан калтак еганимизни ота-онамизга айтишга қўрқардик. Айб ўзингда айтганини қилмагансан деб ундан ҳам қаттиқроқ жазолашган. Ҳозир ота-оналар ўқитувчини айбдор қилишади.\nДиля Акбарова: Қирққа яқин ўқувчини бир синфга тиқиб қўйиб кейин яхши натижа кутиш бу аҳмоқгарчилик... Масалан 10та бола+1 ўқитувчи=шунда ёзуви ҳам тушунарли, ўқиши, санаши ва ҳ... кутилган натижада бўлиши мумкин...\nФикрлар турли. Уларнинг орасида ота-онадан масъулият талаб қилаётганлар, ўқитувчининг билими, касб этикасидан қониқмаётганлар ҳам бор. Шунингдек, синфдаги ўқувчининг кўплигидан норози бўлиб, мутасаддилар эътиборини тортмоқчи бўлаётганлари ҳам бор.\nМуҳими, аҳоли ўз тақдири, келажагига бефарқ эмас. Мутасаддилар ҳам бу фикрларни эътиборсиз қолдирмаслигидан умидвормиз.\nИжтимоий тармоқлар акс-садоси рукни остида мулоҳазаларни бериб борамиз.\nСайтимизни кузатишда давом этинг.\n27 Дек 2019 7149\n1 Янв 2020 5046\n24 Дек 2019 4550\n23 Дек 2019 3883\n4 Янв 2020 3443\n24 Дек 2019 3234\n25 Дек 2019 3141\n24 Дек 2019 2932\n24 Дек 2019 2836\n10 Янв 2020 2692\n28 Дек 2019 2457\n25 Дек 2019 2347\n3 Янв 2020 2221\n11 Янв 2020 2213\n10 Янв 2020 1840\n8 Янв 2020 1800\n26 Дек 2019 1697\n4 Янв 2020 1659\n31 Дек 2019 1515


Хабарингиз бор ҳафтанинг ҳар чоршанба куни Халқ қабулхонасида Қумқўрғон туман ҳокими Р.Гаппаровнинг фуқаролар қабули ўтказилади.\nЎз дард-у ташвиши, муаммоси билан келган фуқароларни туман ҳокими тинглаб, уларнинг муаммоларига ижобий ечим қилди.\nҚумқо'рг'он туманида Президентимиз ташаббуси билан илгари сурилган "Яшил макон" лойиҳаси буйич туманнинг ҳар бир ҳудудида ишлар қизғин олиб борилмоқда.\nАгросаноат техникуми, 6-сон Давлат мактабгача та'лим ташкилотига ҳамда 11-сон Болалар мусиқа ва сан'ат мактабида ҳам кўчат экиш ишлари амалга оширилди.\n11 ноябрь – «Касаба уюшмалари куни» муносабати билан жойларда турли тадбирлар, учрашувлар, спорт мусобақалари ўтказилмоқда. Қумқўрғон туман агросаноат мажмуи ходимлари касаба уюшмаси томонидан ҳам футбол мусобақаси ташкил этилди.\nСурхондарё магистрал тизими бошқармасининг "Техниклар" ва "Идора" жамолари майдонда ўзаро беллашдилар.\nБугун Қумқо'рг'он туманидаги 33- сонли умум та'лим мактабида бошланғич синф ўқитувчилари иштирокида "Ўқувчииларни халқаро тадқиқотларга тайёрлаш" бўйича навбатдаги ўқув амалий семинар бўлиб ўтди.\nБугун Қумқўрғон туманидаги 33- сонли умум та'лим мактабида бошланғич синф ўқитувчилари иштирокида "Ўқувчииларни халқаро тадқиқотларга тайёрлаш" бўйича навбатдаги ўқув амалий семинар бўлиб ўтди.\nҚумқўрғон туманида яшил майдонлар барпо этиш борасида кенг кўламли ишлар амалга оширилмоқда. Туман ҳокимининг ўринбосари Ч. Шаймуродов, Вилоят кичик саноат зонаси дирекцияси ДМ бўлим бошлиғи А.Садаевлар Сурхон соҳили маҳалласида манзарали кўчатлар, мевали дархтлар экиш акциясида фаол иштирок этишди.


Саидносир Миржалилов (1884-1937) - www.ziyouz.uz\nБош саҳифа Ўзбек зиёлилариСаидносир Миржалилов (1884-1937)\nАтоқли маърифатпарвар, Туркистондаги миллий озодлик ҳаракатининг таниқли намояндаларидан бири Саидносир Миржалилов 1884 йили Туркистон шаҳрида таваллуд топган. Ёшлигидан ўта зийрак, тадбиркор ва меҳнаткаш бўлган Саидносир тужжорлик фаолиятини кичик бир газлама дўконини очишдан бошлаган. Кўп ўтмай у Туркистонда биринчи жадид мактабини ташкил этган. 1914 йилда пахта заводини қуриб, Туркистоннинг таниқли бойлари ва савдогарларидан бири сифатида шуҳрат қозонган.\nС.Миржалилов 1917 йил сиёсий фаолиятга ўтади. Феврал инқилобидан сўнг у Тошкентда ташкил этилган «Шўройи исломия» ташкилотининг фаол аъзоларидан бирига айланди. Туркистон мустақилликка эришишини орзу қилган Саидносир Миржалилов тижоратчи сифатида топган сармоясининг катта қисмини миллий иттиҳод ва истиқлол учун олиб борилган курашга бағишлади.\nТуркистон Мухторияти ҳукуматининг барпо этилишида фаол иштирок этди ва ҳукумат аъзоси этиб сайланди. Мухторият қонга ботирилиб, унинг раҳбарлари таъқиб остига олингач, С. Миржалилов хорижга кетишга мажбур бўлди ва дастлаб Самарага бориб, Туркистонда рўй бераётган хунрезликларга чек қўйиш йўлларини ахтарди, сўнг Туркия ва Тифлисда бир муддат яшади.\nБолшевиклар эълон қилган умумий афвга ишониб, у 1921-йили ватанига қайтди. У «Туркистон» савдо-саноат ширкатини ташкил қилиб, ундан тушган фойда эвазига «Кўмак» жамияти орқали истеъдодли ёшларни Германия ва бошқа мамлакатларга ўқишга юбориш, «Нашри маориф» жамияти фаолиятини авж олдириш ишига ўз улушини қўшди. Лекин болшевиклар кузатувидан озод бўлмаган С.Миржалилов 1925 йил 12 декабр куни ҳибсга олиниб, Соловецк оролларига қамоққа юборилди. У уч йиллик қамоқ муддатини ўтаганидан кейин 1932 йили яна беш йил муддатга қамалади, ниҳоят 1937 йил 21 июль куни такрор ҳибсга олиниб, ўша йилнинг 25 октябрида отиб ташланди.\nСаидносир Миржалилов қабрининг қаердалиги номаълум.\nУ 3арифа Саидносированинг отасидир.\n← Аввалги Аввалги Саидаҳмадхўжа Сиддиқий – Ажзий (1864-1927)\nКейинги → Кейинги: Тўлаган Хўжамёров – Тавалло (1882-1937)


Машҳур «Валдай» клуби энди Самарқандда\n30.10.2019 22:51 0 1982\nСамарқанд шаҳрида 10-11 ноябрь кунлари “Валдай” Халқаро мунозара клубининг Х Осиё конференцияси бўлиб ўтади. Жорий йил ўнинчи бор ўтказиладиган мазкур конференция ўтган давр мобайнида минтақавий муаммолар ва умумий глобал таҳдидлар бўйича экспертлар мулоқотини ташкил этиш майдонга айланди.\nБу галги конференциянинг мавзуси – “Марказий Осиё ва Евроосиё: глобал тартибсизликларнинг олдини олиш бўйича кенг қамровли ҳамкорлик”. Клубнинг юбилей тадбирини ўтказиш учун Марказий Осиёдаги етакчи давлатларидан бири Ўзбекистон танланди.\n“Валдай” мунозара клуби 2004 йилда тузилган. Тузилма таниқли халқаро экспертларнинг россиялик олимлар, сиёсатчилар ва давлат арбоблари билан учрашувлари учун қулай платформа сифатида қайд этилади. Клубнинг бугунги кундаги фаолияти, асосан, глобал сиёсий ва иқтисодий жараёнларни тадқиқ этишга йўналтирилган. Ташкил этилган кундан бошлаб клуб ишида 74 мамлакатдан мингдан зиёд эксперт қатнашди.\n“Валдай”нинг Самарқанд шаҳрида ўтадиган конференциясида 11 давлат, жумладан, Ўзбекистон, Россия, Қозоғистон, Қирғизистон, Хитой, Ҳиндистон, Тожикистон, Германия, Филиппин, Япония, Швециядан 70 дан ортиқ эксперт иштирок этиши кутилмоқда.\nКонференцияда Ўзбекистон билан Россия ўртасидаги икки томонлама мулоқотлар келажаги алоҳида шўба мажлисларида муҳокама қилинади. Унда ўзаро алоқаларнинг жорий ҳолати, икки давлат ҳамкорлигининг янги шакл ва йўналишларини топиш масалаларига алоҳида эътибор берилади.\nСамарқанд Валдай клуби


Коронавирус болалар учун хавфли эмасми? - Hidoyat.uz\nАсосий саҳифа Жамият Саломатлик Коронавирус болалар учун хавфли эмасми?\nЧоп этилди Oktabr 30, 2020 Коронавирус болалар учун хавфли эмасми?da fikr bildirishni o'chirish\nСаволга Коронавирусга қарши кураш штаби аъзоси Барно Абдусаматова жавоб берди.\nIFN News: “Ўзбекистонда ислом молиясига талаб юқори”\nДавоми, бошланиши ўтган сонларда Ҳақиқий даъват ҳужжат асосига қурилмоғи керак. …\n“Шамсиддинхон Бобохонов” НМИУ ўзининг хизматларини таклиф этади\n🔹КИТОБЛАР 🔹ЖУРНАЛЛАР 🔹ГАЗЕТА 🔹ТАҚВИМЛАР 🔹КАЛЕНДАРЛАР 🔹ПАКЕТЛАР 🔹БЛОКНОТЛАР 🔹ФЛАЕРЛАР 📲 +998 …\nНафсга қарши мужоҳада\n«Бизнинг тўғримизда (йўлимизда) жиҳод (жидду жаҳд) қилганларни, албатта, Ўз йўлларимизга ҳидоят …\nЧексиз муҳаббатга муносиб зот\nОламларга раҳмат бўлган зотнинг вафотига бир минг уч юз саксон …\nДуоларнинг қабул бўлиш омили\nРабиъул аввал ойи қандай ой? Ҳижрийқамарий тақвим бўйича йилнинг (муҳаррам ва …


Written by Абу Муслим Nov 23, 2016 - 2503 Views\nПайғамбаримиз Муҳаммад соллоллоҳу алайҳи васаллам даврларида мунофиқлар ҳам яшаган. Улар одамлар олдида мусулмон бўлиб юришгану қалблари эса куфрга тўла бўлган. Аллоҳ таоло мунофиқлар жаҳаннамнинг энг қаъридан жой олишларини таъкидлаб айтган Улар Пайғамбаримиз соллоллоҳу алайҳи васалламни кўрганларида: “Мунофиқлар ҳузурингга келганларида, гувоҳлик берамизки, сен, албатта, Аллоҳнинг Расулисан, дерлар” (Мунофиқун сураси, 1).\nАллоҳ таоло Қуръони каримда уларнинг сифатларини зикр қилган: “Ва Одамлардан, Аллоҳга ва охират кунига иймон келтирдик, дейдиганлари бор. Ҳолбуки, улар мўмин эмаслар” (Бақара сураси, 8).\nУндай бўлса, ҳақиқий мўминлар кимлар? Бу энг аввало Аллоҳ таолодан қўрқадиган – тақводор одамлардир. Аллоҳ таолодан қўрқиш ёки қўрқмаслигимизни қандай билсак бўлади? Уларнинг сифати Қуръон ва Суннатда зикр қилинган.\nҚуръони каримда: “Албатта, Аллоҳ зикр қилинса, қалблари титрагувчи, оятлари тиловат этилса, иймонларини зиёда қилгувчи ва Роббиларига таваккул қилгувчиларгина мўминлардир. Улар намозни тўкис адо этадиганлар ва Биз ризқ қилиб берган нарсалардан инфоқ қиладиганлардир. Ана ўшалар ҳақиқий мўминлардир. Уларга Роббилари ҳузурида даражалар, мағфират ва карамли ризқ бор” (Анфол сураси, 2-4)\nБошқа бир оятда эса: “Улардан бирон сура нозил қилинган вақтда: «Бу сиздан кимнинг иймонини зиёда қилди?» дейдиган кимсалар бор. Бас, иймон келтирганларнинг иймонини зиёда қилди ва улар шоду хуррам бўлдилар. Аммо қалбларида касали борларнинг ифлосликлари устига ифлослик зиёда қилди ва улар кофир ҳолларида ўлурлар” (Тавба сураси, 124-125).\nАллоҳ таолодан қанчалик қўрқишни тушуниш учун ҳар ким ўзига бериб кўриши керак бўлган бир нечта саволлар пайдо бўлади.\nБиринчидан, Аллоҳ таолонинг буюклиги олдида таслим бўлиб, қалблар титрайдими?\nИккинчидан, Қуръони карим оятлари тиловат қилинса ёки ояти карималарни эшитганимизда иймонимиз зиёда бўладими?\nУчинчидан, Аллоҳ таолога иймон келтириб, Аллоҳ таолонинг буйруқларига амал қилганларнинг бири эканмиздан қалбдан шоду хуррам бўламизми?\nТўртинчидан, фақат Аллоҳ таологагина сиғиниб, Ундангина мадад сўраяпмизми ёки ҳали ҳам қалбларимиз одамларга умид боғлаб турибдими?\nАгар ушбу ёки шу каби саволларга ижобий жавоб бера олсак, эҳтимол тақводорлар сафидан жой олганлардан бўлишимиз мумкин. Ўзимиз хулоса қилишимиз керак бўлади.\nИнқироз ва Тақво Nov 23, 2016 - 2503 Views\nMore in this category: « Бизни тўғри йўлга бошлагин! Дунёвий фанлар: шайтон васвасасими ёки Аллоҳ берган кучми? »


Ўзига хос ифорли атир танлашга ёрдам берадиган 9 тавсия - Daryo\n10:59, 26.09.2021 25369\nАтирни таркибидагилар асосида танлай олмасангиз, туйғу ва эмоцияларингизга таянишингиз мумкин. Мутахассислар қандай ифорни яхши кўришингиз ҳақида бош қотириб кўришни тавсия қилади. Қайси ифор кўнглингизга хуш ёқаётганига эътибор беринг. Мутахассислар турли ифорлар маълум терида турфа таралишини, ўзини бошқача намоён қилишини таъкидлайди. Сепилган атир кун давомида ўзига хос тарзда ўзгариши мумкин. Шу сабаб ҳам мутахассис тавсиясига амал қилган ҳолда танлаб, уларнинг қанчалик тўғри келиш ёки йўқлигига қарор қилиш учун ички овозингизга қулоқ тутинг.\nХушбўй, ўткир ва ширин: куз мавсуми учун энг яхши ифорлар (фото)\nАтирингиз сизга тўғри келмаслигидан дарак берувчи 7 белги\nАтир узоқ туриши учун вазелин ва косметикадан пул тежашга ёрдам берадиган 15 лайфхак\n19:55 Бугун 299\n19:50 Бугун 132\n19:44 Бугун 925\n19:29 Бугун 726\n14:53, 18.05.2022 55830\n08:24, 18.05.2022 53862\n00:12 Бугун 45613\n22:45, 17.05.2022 44092


Ўн йиллик танаффусдан кейин қирғовул овига рухсат берилди\nҲакимбек Маълумотларга кўра, Ўзбекистонда ов мавсуми, асосан, августдан январь ойигача давом этади. Ҳар бир вилоятда ов қилинадиган махсус ҳудудлар бўлиб, уларнинг умумий майдони бир миллион гектарга яқиндир.\nЎзбекистон овчилар ва балиқчилар иттифоқи овчилик бўлими бошлиғи Георгий Нарменнинг сўзларига қараганда, мамлакатда чўлларда қуён, тоғли ҳудудларда тоғ эчкиси, тўнғиз, каклик, кўлларда сув қушлари овланади. Қушларнинг миграция йўлида жойлашгани сабабли Ўзбекистонда сув бўйларида яшовчи қушлар кўп бўлади. Ҳукумат ўн йиллик танаффусдан кейин бу йилдан қирғовул овлашга ҳам лицензия бера бошлаган.\nМаълум бўлишича, Ўзбекистонда илгари кўнгилли овчилар сони 60 мингдан ортиқ бўлган. Ҳозир эса овчилар ва балиқчилар иттифоқи аъзолари сони 20 мингтани ташкил этади.\nИттифоқ ходими Баҳодир Абдуллаев кўнгилли овчилар орасида талабалар, оддий ишчилар, пенсионерлар, вазирлар, турли даражадаги амалдорлар борлигини таъкидлади.\nЎзбекистон ҳудудида қадимда овчилик билан ҳукмдорлар ва беклар кўнгилочар машғулот сифатида, оддий аҳоли эса тирикчилик мақсадида шуғулланган.\nФанлар академияси Зоология институти ходими Евгений Лановенконинг билдиришича, мамлакатда замонавий овчилик иқтисодий сабабларга кўра тўхтаб қолмоқда, бироқ анъанавий овчилик давом этяпти. Ўзбекистонда ов қушлар оламига зарар келтирадиган даражада олиб борилаётгани йўқ. Ов мавсуми қонун билан чегараланган. Қолаверса, овчилик қиммат турдаги ҳордиққа айланган. Масалан, ҳозир битта ўқ 550 сўм туради. Шунга қарамай, тўр билан каклик ёки бедана овлаш сақланиб қолган.\nЎз исмини ошкор этишни истамаган бир мутахассиснинг таъкидлашича, илгари Ўзбекистонга хорижликлар ҳам ов қилишга келиб турган. Италияликлар Арнасой ҳавзасида ўрдак овлаган бўлса, французлар Оролбўйида ғоз отган. Аммо кейинги пайтда улар сони анча камайган. Мамлакатда хорижликлар учун ов ташкил этиш хизмати йўлга қўйилмагани бунга сабаб бўлган.\nЎзбекистонда ов мавсумидан ташқари ёки “Қизил китоб”га киритилган жониворларни ов қилиш тақиқланган. Масалан, қор қоплонини овлагани учун Ўзбекистон фуқаросига энг кам иш ҳақининг 500 баробари, хорижлик фуқарога эса 40 минг АҚШ доллари миқдорида жарима солинади.\nГ.Нарменнинг эътирофича, Ўзбекистон ҳайвонот оламига овчилардан кўра бошқа инсоний омиллар кўпроқ салбий таъсир кўрсатяпти. Тўқайлар кесилиши, тупроқнинг шўрланиши, турли иншоотлар қурилиши кўплаб жониворларнинг қирилиб кетишига олиб келяпти. Баъзи жониворлар фақат давлат қўриқхоналаридагина сақланиб қолган, холос.


Навоийда ёниб кетган бош арча янгисига алмаштирилди\n28 май 2022, Тошкент вақти: 09:39\nНавоий шаҳрида ёниб кетгани ўрнига тикланаётган бош арча\nНавоийда шаҳар марказига ўрнатилган бош арча ёниб кетиши ортидан 28 декабрь куни унинг ўрнига янгисини ўрнатиш бўйича ишлар бошлаб юборилган. Бу ҳақда Навоий вилояти ҳокимлиги ахборот хизмати маълумот тарқатди.\nНавоий шаҳри марказидаги вилоятнинг бош арчаси 27 декабрь оқшомида ёниб кетгани ҳақида Озодлик аввалроқ хабар қилган.\nҲодиса сабабини ўрганган мутахассислар арчанинг ёниб кетганига электр симларида чиққан қисқа туташув сабаб бўлганини тахмин қилганлар.\nЎтган ҳафта, аниқроғи, 23 декабрь куни Фарғона шаҳри марказий деҳқон бозорига ўрнатилган арча ёниб кетганди.\n26 декабрь куни эса Термиз шаҳри марказида ўрнатилган 20 метрли янги йил байрами арчаси кучли шамолга дош беролмай қулаб тушган.


Муҳаммад Зиё. Англаш (ҳикоя) | www.ziyouz.uz\nБош саҳифа Ўзбек насри онлайн антологиясиМуҳаммад Зиё (1975)Муҳаммад Зиё. Англаш (ҳикоя)\nМана, Ватан олдидаги йигитлик бурчимини ўтаб келганимга ҳам бир ойлар бўлди. Хизматдошларим билан ўқишга кириш учун бериладиган имтиёзни қўлга киритганимизда ваъдалашгандай яна уч кундан сўнг шаҳарда репетиторникида учрашамиз. Менинг эса сира боргим йўқ. Сабаби… Тўғриси, сабабини билмайман. Балки бунинг боиси ростдан ҳам Саидадир, ким билади яна. Ўзи ҳам жуда аломат қиз-да тушмагур. У мендан икки синф пастда, Сардор укам билан бирга ўқиган. Аввалари мактабдаги фаолар йиғинида кўришиб турардик. Ўша пайтларда умуман эътибор бермаган эканман. Қолаверса, у бизнинг уйдан тўрт девор нарида турарди. Ҳарбийдан қайтганим муносабати билан келди-кетди бўлди. Саида ҳам хизмат қилиб юрди. Илк бор йўлимиз-йўлимизга, кўзимиз-кўзимига тўқнаш келди. У қизариб ерга қаради, кўзларини олиб қочди. Юрагим алланечук бўлиб кетди. Қаердадир ўқиганим ёдимга тушди. Сўзма-сўз эслай олмайман-у тахминан шундай: халойиқ Арастунинг қизидан “Гўзаллик нима?” деб сўрашганда, у “Қиз боланинг ҳаёдан қизарган юзи”, – деб жавоб берган экан. Назаримда, бу айнан Саида ҳақида айтилгандай эди. Қиз дегани худди шундай бўлиши керак. У мени тамоман ўзига ром этди. Шу-шу Саида ҳақида ширин хаёллар сура бошладим. Шифокор бўлиш орзуимдан воз кечмаган бўлсам-да, лекин шу топда нимагадир ҳеч нарса қилгим келмаятди. Фақат ширин хаёл сўришдан бошқа…\nОнам кечки овқатга чақирдилар. Хонамдан чиқдим, қарасам онамнинг яқин дугонаси, нариги маҳалладаги Розия хола келибди. Шу холани ёқтирмайман, онамга яқин бўлганлиги учун ҳазил- ҳазил қилиб қизи Оҳчани менга пичаверади. Салом-аликдан кейин базўр уларга қўшилиб, чимсаланиб овқатлана бошладим.\nРозия хола ҳар галгидек мени мақтай бошлади:\n– Зўр, ўктам йигит бўпти-да, ўғлингиз кўз тегмасин.\n– Ҳа, ундан умидимиз катта, – деди онам.\n– Ўқишга қачон кетмоқчисиз? – яна сўради меҳмон.\nЎзи боргим келмай турган бўлса ҳам сир бой бермай, “ уч кундан кейин”, – деб дадил жавоб бердим.\n– Оҳчахон ҳам сигирни соғиб, сутини сут, қаймоғини қаймоқ қилиб ўтирибди. Кетганигизча битта бонкада қаймоқ, биттасида дўлтали сарёғ қилиб беради, – деди Розия хола.\n– Ҳа, Сардорбек ҳам буғдойни тегирмонга олиб кетди, ун қилиб келса ёғлиқ патир қилиб берар эканмизда-а – деди онам Розия холага маъноли қараб.\nБу қочирим гап менга ёқмади, шартда омин қилдим-да, туриб кетдим.\n– Овқатингни емайсами? – деб ҳой-ҳойлаганича қолди онам.\n– Тўйдим, – дедим.\nХонамга кирар эканман яна ўша хаёллар оғушига чорлайди. Китоб варақлаб ўтирсам-да кўзимга ҳеч нарса илинмайди. Шуурим ҳам карахт бир ҳолатда.\nАйвондаги телефоннинг жиринглаши хаёлимни бўлди. Гўшакни олдим.\n– Алло… Сардор ака, – деди ниҳоятда таниш, ёқимли мулойим овоз.\n– Алло, ким у… – дедим.\n– Ий… – деб гўшакни қўйиб қўйди.\nБу Саиданинг нафис овози эди. Бир қанча вақт эсанкираб қолдим. Ўзимга келганимда гўшакдан узуқ-узуқ тувиллоқ товуш эшитилиб турарди. Гўшакни жойига қўйиб, хонамга кирдим. Хонамга эмас, минг бир хаёл кўчасига кирдим.\nНима, Саида Сардорни сўрадими? Нега, нима учун? Унда нима иши бўлиши мумкин? Эҳтимол шунчаки синфдош сифатида ҳол-аҳвол сўраган бўса керак? Унда нега сўрай қолмади? Соат кеч бўлганда, ҳол аҳвол сўраши нимаси. Қолаверса, “Алло… Сардор ака” деган сўзлари жуда бошқача, жуда самимий, жуда илиқ… Қандайдир сирли оҳангда эркаланганнамо, ўта сеҳрли, бу ўзгача бир тарзда айтилдики, унинг сўзларида, оҳангида соғинч, ҳа, ҳа соғинч мужассам эди. Соғинч бўлганда ҳам севгилисини, суюклисини, ёрини соғинган малакнинг навозиши эди у. Буни ҳис этмаслик, англамаслик учун инсон инсон эмас, бошқа махлуқот бўлиш керак. Минг афсуски, бизни худо одам қилиб, онгли қилиб, устига-устак ҳис эта оладиган қилиб яратган. Демак, Саида Сардорни яхши кўради. Сардор-чи? У ҳам севаримикин. Агар севса мендан ортиқроқ севармикин ё камроқми? Уни ўлчайдига ускуна бормикин? Ё мезонлар борми? Агар ким кўпроқ севса, қиз ўшаники бўлармикин? Ё қиздан ҳам сўралармикин? Ота-онасидан-чи? Менга нималар бўляпти ўзи, нега нафасим бўғзимга тиқиляпти. Нега асабийлашяпман? Нима, Саида мени яхши кўрармиди ўзи, дил изҳор қилганмидим? Йўқ, севгимни айтишга ҳам фурсат бўлмади, шекилли. Унда кимдан ва нимадан ўпкалаяпман?\nЭҳ, Саида, Саида, нимасини яхши кўрасан ўшани. Укам бўлса ҳам тўғрисини айтаман. У кўча безориларнинг биттаси-ку, менимча, уни яхши билмайсан. Билганингда, эҳтимол бу фикрингдан қайтармидинг, яна ким билади…\nҚизларга ҳам қойил эмасман. Саидага ҳам беш кетмадим, келиб-келиб шунақа безорини севадими? Сардорнинг нимасига учган бўлиши мумкин. Ҳаётда қўлига китоб олмаган бўлса, мени ўқиган китобларни тарозига қўйсак, нақд бир тоннадан ошади. У бўлса битта рисолани ҳам охиригача ўқимаган, нуқул кўчада маза-бемаза ишлар билан юради.\nМен ҳаётда ҳамиша тўғри яшашга, яхши бўлишга ҳаракат қилдим. Онам бизларни отасиз катта қилганлиги учун: “Сен оиламиз каттасисан, оғирроқ бўлишинг, укангга ўрнак бўлишинг керак” деб уқтирар эдилар. Мен ҳеч қачон онамнинг гапини икки қилган эмасман. Ичма, чекма, безориларга қўшилма, дедилар. Барча айтганларини қилдим. Биринчи йил ТошМИга имтиҳон топшириб, ўз кучим билан контрактга кирдим. Тоғам “Шартнома асосида ўқисанг, онангга жабр қиласан, яхшиси, армияга бор, имтиёз олиб қайтсанг, кейинги йилга бюджетга кирасан”, деди. Менга шу гап маъқул келди. Умуман, ҳар доим онам, тоғамни, катталарнинг чизган чизиғидан чиқмадим. Улар яхши бўл деди, мен яхши бўлай дедим.\nУкам аксинча, ўз билганидан қолмайди. Кимнидир тўйида ароқ ичганмиш, ичгандан кейин чекмайди деб ким кафолат беради. Мактабда биринчи атаман. Болалар ундан қўрқади. Тўғри, спорт билан шуғуллангани учун қомати менга қараганда анча келишган. Лекин “Билаги зўр бирни йиқитади, билими зўр мингни” деган нақл бор-ку. Гап кучда эмасдир.\nЭҳ, Саида, Саида, қандай қилиб сендек гўзал, ақлли, фаросатли қиз унинг қармоғига тушиб қолдинг. Ахир сен энг аълочиси эдинг-ку, менга ўхшаб эртаю кеч китобдан бошингни кўтармас эдинг-ку. Саида, сени нима жин урди ўзи. Мен сени чин дилдан севаман, сени бахтли қилишни хоҳлайман.\nНега бу дунё тескари, нега бешафқат, нега адолат йўқ, мен қанчалик яхши бўлишга уринмай, атрофдагилар мени тушунмаётгандек, англамаётгандек. Мана энди Саида ҳам…\nМана, кечаги куни уйни таъмирлаш учун бир мошин қум тўктирдик. Қўшнимиз Баҳодирларникига чиқиб аравангни бериб тур десам, “ўзим ишлатяпман”, деб, бермади. Сардор чиқиб, Баҳодирни аравасига қўшиб олиб чиқди. Қойилмисиз? Иккита оғайниси ўтиб кетаётган эди, уларни тўхтатиб ёрдам беришни илтимос қилди. Улар ҳам рози бўлди. Сардор белкуракка суяниб фақат гап сотиб турди, холос. Биз ташидик. Гапларининг ҳам маъниси йўқ, фалончи фермер билан анави қишлоқ Амбулаторияси ҳамшираси ўртасидаги ишқий мунсабатлар ҳақидаги бўлар-бўлмас уйдирма, миш-мишлар, болаларга ҳам шу керак. Тағин денг, воқеанинг қизиқ жойига келганда “Бор – эй, аравани бўшатиб ке, сен келгунча қолганини айтмай тураман”, дейди худди оламшумул воқеани баён қилаётгандек. У қумни тўкиб келгунча қолганларга латифа айтади, яна ҳиринг-ҳиринг. Менга унинг на миш-мишлари, на латифаси ёқади. Бемаънилар… Сен билмайсан-да унинг асли қанақалигини. Эҳ, Саида… Саида…\nМен ўртоқлари билан кўп мартда баҳс-бойлашганман – морожнийданми, лимонадданми? Лекин бир-биримиздан ютқ талаб қилмаганмиз, чунки ошна-оғайнигарчилик дегандай, қолгани муҳим эмас.\nСардорчи? Дўстликни билармиди-у. Қишлоғимизда бир оила бор. Улар ҳар йил эрта баҳорда қишлоқ аҳолиси қўйларини йиғиб, яйловга олиб чиқиб боқиб, кузда қайтишади. Ҳар бир қўй бошига келишилган нархда пул тўланади. Ўша оиланинг катта ўғли кўй боқади, кичиги Сардор билан синфдош. Иккала ўртоқ футбол устида баҳс бойлашибди, қанақадир Барсами-е, Риялми деган жамоа ўйнаса, “Эл классика” дейилар экан. Бири Барсани танлабди, икинчиси Риялни дебди. Хуллас, баҳс шартига кўра Сардорнинг жамоаси ютса, ўртоғи иккита қўйни баҳордан кузгача текинга боқтириб берадиган бўпти. нариги жамоаси ютса, Сардор битта қўй берадиган бўлибди. Омад Сардорга боқиб, иккита қўйни яйловга жўнатибди. Элнинг оғзига элак тутиб бўймайди. Бу воқеа онамга ҳам етиб келибди. Табийки, онам тоғамга айтган. Бир куни кўчадан келсам, айвонда тоғам, онам, сўппайган Сардор ўтирибди. Улар билан кўришгач, гап оҳангидан жиддийлигини билгач, аралашгим келмади уйга кириб кетдим. Тоғам нуқул тутоқиб, асабийлашиб, Сардорни уришар, онам индамай кўз ёш қилиб ўтирарди. Мен уйда бўлсам-да, овозлари бемалол эштилиб турарди.\n– Хўш, ютқазиб қўйганингда нима бўларди? – деди тоғам зарда билан.\n– Ютқазмасдим, ютқазсам ёзи билан ишлаб, кузда қўйлар қайтгунча ўрнига тиклаб қўярдим, – деди хотиржам Сардор.\n– Эй, сени гапга ўқитган ўшани… Қайтиб гаров ўйнаганингни эшитсам, нима қилишни ўзим биламан, эшитдингми? Ҳайвон, расво… Биринчиси ҳам охиргиси ҳам шу бўлсин. Тушундингми, тушундингми, деяпман. Сенга айтаяпман, эй, – деди тоғам бақириб.\nСардор миқ этмасди. Шунда тоғам жаҳл билан:\n– Бор йўқол, кўзимга кўринма, аҳмоқ, – деди овози титраб.\nСардор уйдан чиқиб кетди. Онам отасиз бола ўстириш азобини айтиб, йиғлай бошлади. Шунда тоғам онамни юпатиш учунми, ё ростдан ҳам шундаймиди, билмадим, ҳар ҳолда шундай деди:\n– Ке, хафа бўловурма… Лекин шу Сардоринг бўладиган бола, – деди онамга.\nБугун эрталабки воқеа-чи, Сардорнинг ўртоғларидан бирининг отаси тегирмон юргазади. Оғайниси ўша ерда ишлайди. Сардорга “Бир қоп буғдойдан, ярим қоп оппоқ ун чиқади, лекин менга тегирмонда бир кеча ёрдамлашсанг, ёнимдан қўшиб бир қоп оппоқ ун қилиб бераман”, дебди. Буғдойни велосипедга ортиб кетаётган Сардорни тўхтатиб:\n– Болам, ишлайман деб, ўзингни уринтириб қўймагин яна, – деди куйиниб онам.\n– Нималар деяпсиз, Жақини ўзи ишлайди, биз буёқда қарта ўйнаб, гап бериб турамиз, – деди Сардор қопни маҳкамроқ жойлар экан.\n– Ие… ҳали қимор ўйнайсизларми? – деди онам капалаги учиб.\n– Қанақа қимор, шунчаки зерикмаслик учун қарта ўйнаймиз, – деди онамни тинчлантириб.\n– Йўқ, бормайсан. Тағин бир нимани бошлаб юрмагин, аканг боради, – деди онам баттар хавотирланиб.\n– Ўзим бораман, бўпти қарта ўйнамайман. Менга ишонмайсизми? Қарта ўй-на-май-ман бўлдими? – деди укам онамнинг юзларга қараб.\nОнам ҳеч нарса деёлмай, турган жойида қолди.\nТўғри, эҳтимол, Саидага муносиб эмасдирман. Лекин Сардор муносиб деб, ким айта олади. Баҳс бойлашаман. Агар ҳозир тегирмонга борсак, аниқ биламан – укам қарта ўйнаб ўтирган бўлади, тўғри, пулданмас, гугурт чўпидан ўйнашади. Нима фарқи бор? Қимор ўйнамаётгандир. Лекин онамга қарта ўйнамайман деб ваъда берган эди-ку, ўз онасини алдаган бола қандай қилиб яхши инсон бўлади. Бунга нима дейсан, Саида эртага сени ҳам алдамайди деб ким кафолат беради. Мен сени бахтли бўлишингни хоҳлайман, холос…\nТоғамга ҳам тан бермадим. Шунча гап-сўздан, сўкишдан кейин “бўладиган бола”га бало борми? Агар у тўғри қилган бўлса, нима кераги бор эди шунча уришишни, асаб, бузарликни, ундан кўра “Баракалла – жиян зўр қилибсан” деб мақтаб қўяқолсин эди. Катталарга ҳам ҳайронсан – тил бошқа, дил бошқа. Агар мен тоғамнинг ўрнида бўлганимда Сардорни ўлгудай калтаклардим, токи қизларга кўринолмай юрсин. Кейин чўпонга қўйни боққани учун бериладиган пулни бериб, жияним бир аҳмоқлик қилиб қўйибди, деб узр сўрардим. Одам деган мард бўлиши керак. Аммо… аммо тоғамда ҳам ортиқча пул йўқдир, уни ҳам тушуниш керак.\nМактабда ўқиб юрган кезларимда жуда гўзал синфдош қизлар бўларди. Нимагадир чиройли қизларнинг ҳаммаси аълочи, аълочи қизлар ҳамиша чиройли бўлишади. Бунда қандай боғлиқлик бор, ақлим етмайди. Синфдаги энг гўзал қиз Зарнигор эди. Уни ҳамма йигитлар яхши кўрарди, менга ҳам ёқарди. Унга ҳеч қачон яхши кўришимни айтмаганман, чунки мени назарига илмаслигини билардим. Ҳозир ўйлаб кўрсам, ўша Зарнигор ҳам синфмизнинг энг безориси Ғаффор билан севишар эди. Худди Сардор ва Саидага ўхшаб.\nАвваллари Саида осмондаги юлдуз бўлса-да, хоҳлаган пайтимда қўл чўзсам етадигандай туюларди. Шунинг учун бўлса керак, унга севгимни изҳор қилишга шошилмагандирман. Эҳтимол. Энди-чи, у шу қадар олисдаки, унга етмоқ тугул бир қиё боқиш амримаҳолга ҳам ўхшаб қолди.\nЭҳ, Сардор, Сардор, болалигида сувга чўкиб кетаётганда уни қутқариб қолгандим. Агарда уни қутқармаганимда, чўкиб кетганда, ҳозир севгимга тўғаноқ бўмаган бўлармиди? Ким билади дейсиз, агар у бўлмаганда Саида мени деган бўлармиди? Эй худойим, нималар деяпман? Севги кўзимни кўр қилдими? Ўз укамга, жигаримга ўлим тилаяпманми? Агар Сардорга бирор гап бўлса, онам бечора буни кўтаролармиди? Кейин онамсиз нима қилардим? Муҳаббат инсонни тарбиялайди, улуғлайди, ўзгартиради, дер эдилар. Нега мен борган сари худбинлашиб, тубанлашиб кетяпман.\nСардор билан Саиданинг муносабатларини таҳлил қила бошладим. Уларни қаерда, қачон, қандай ҳолатда учратардим… Бир-бир эслай бошладим. Бир куни Саида бир қўлида бир челак сув, иккинчисида чўмич билан Сардорни қаршисидан чиқиб қолганди:\n“Сув ичасизми?” – эркаланганди Саида ўшанда. “Йўқ” – деганди атайлаб жиғига тегиш учун Сардор илжайиб. “Майли, зоримиз бор, зўримиз йўқ” – деганди ноз-карашмалар билан Саида. “Ҳазиллашдим, ке битта ичай” – деб Сардор кўзлари кичрайтириб, “Энди йўқ, бошқалардан ичаверинг” – деб жўрттага аразлаб олганди Саида. “Сен турганда бошқасига боло борми?” – деди Сардор уни нигоҳлари билан эркалаганди. “Ростданми, гапингизда турасизми?” – деганди Саида табассум билан сув узатар экан. Ўшанда кўзларида бахт порлар эди. Улар йўл-йўлакай тўқнаш келиб қолсалар, юзларида қандайдир кўтаринки кайфият пайдо бўларди. Улар гўё Фарҳод ва Ширин, Тоҳир ва Зуҳра, ҳақиқий Сардор ва Саида эдилар. Нега буларни илгарироқ сезмадим. Мен улар шунчаки тенгдош, синфдош, дўст бўлганлиги учун очилиб-сочилиб гаплашишар деб ўйлар эдим. Билсам, шунчаки муносабат эмас, балки муҳаббат ришталари бор экан. Унда мен билан Саида ўртасида қандай муносабатлар бор эди?\nУ мени кўрганда қизариб, ерга қараб зўрға саломлашиб ўтиб кетарди. Хўш бу нима? Нима бўлиши мумкин… Миямга яшин тезлигида бир фикр келди. Бу бўлғуси келинларнинг бўлғуси қайинакаларга бўлган муносабати эмасмиди? Наҳотки, шуни тушунмадим, билмадим. Саида мени ҳам қайинота, ҳам қайинака деб билган бўлса, неажаб. Шунчалик, шуқадар ҳам бефаҳм, бефаросат бўламанми? Шу қадар ҳам аҳмоқ бўладими? Аҳмоқ ҳам гапми, аблаҳман, дунёда энг ёмонларнинг ёмони. Ахир Саидага китоб керак бўлса, доим Сардор орқали сўратар эди-ку, наҳот шуда ҳам англамадим-а. Мени кечир Саида, мени кечир, Сардор, ахир мен ўқиган китобларда бу тўғрида ёзилмаган, айтилмаган эди-да, кечиринглар.\nЭртага Сардор буғдойни ун қилиб келади, Розия хола жўнатадиган дўлтали сарёғдан патир қилинади. Индинга тоғам девзира гуруч олиб келади, ундан кейин Сардорни уришқоқ хўрози сўйилади. Паловхонтўра, байрам қилинади, тантанали кузатиш маросими. Йўқ… йўқ… Мен бунга муносиб эмасман. Кўзларим тиниб кетди. Ҳаммаёқ зимистон, ичимда қандайдир бир куч “сен кетишинг керак” деб ҳайқиради. Ҳеч кимни қўзига кўрингим келмаяпти. Гўё бир катта хато қилганману бошқаларга билдирмаслик учун ҳозироқ, шу тобда кетиш, олисларга кетиш керак. Мен шаҳарга бориш учун барча нарсаларни бир ҳафта олдин тайёрлаб қўйгандим. Вақт ярим тун, агар ҳозир йўлга чиқсаму, йўлимдан оч бўри чиқиб қолса ҳам шак-шубҳасиз кетишга тайёрман. Менда қандайдир ғайритабиий куч бор эдики, у айни пайтда ҳамма нарсага қодир гўё…\nСумкамни олиб айвонга чиқдим, тақур-туқирни эштиб онам югуриб чиқди. Онам мени бундай авзойи бузуқ ҳолда ҳеч қачон кўрмаган эдилар. Нимадир рўй берганини сезди шекилли…\n“Қаерга, йўл бўлсин деди” хокисор овози билан. “Ўқишга дедим”, аламли кўзларим билан. “Қутлуғ уйдан қуруқ чиқиб бўлмайди, болам,” дейди илтижоли кўзлари билан. “Мен қуруқ қолиб бўлдим дедим”, норизо назар билан. “Ярим тунда йўлга чиқишнинг хосияти яхши бўлмайди болам деди”, саросимали нигоҳлари билан. “Мен айнан шуни излаб кетяпман” дедим важоҳатли қиёфам билан.\nОнам мени илгарилари ҳеч бундай аҳволда кўрмаган эдилар. Шунга бўлса керак, баҳсни давом эттиришдан тийилди-да, ҳудди ибодатдагидек қаъда ўтириб, қўлларини дуога очдилар, мен ҳам қўлимдаги сумкамни ёнимдаги стулга қўйиб, тик турган ҳолда дуога қўл очдим. Онам пичирлаб дуоларни бошладилар. Бироз вақт ўтди шекилли оёқларим тола бошлади. Бу ухламаганимдан бўлса керак деб ўйлаб, стулдан сумкани олиб пастга қўйдим-да, стулга ўтириб дуога қўл очдим. Онам нигоҳларини бир нуқтага тикиб ҳали ҳам дуода эдилар. Энди қўлларим тола бошлаганди, тиззамга қўйиб олдим. Онам бўлса ҳали-ҳамон дуо қилишда давом этардилар. Шунда “Бир катта Саҳрои кабирга ўхшаш жойда бир тўда оломон кўринди, қандайдир ҳайқириқ эшитилди. Ҳамма шошиб қайгадир кета бошлади. Овоз қайси томондан келаётганини англаш учун уёқ-буёққа қарадим, шунда кимдир менга туртилиб ўтди”. Уйқу элитган шекилли сесканиб уйғониб кетдим. Қанча вақт ўтганини билолмадим, қарасам онамнинг қўллари очиқ, пичирлаб ҳали ҳам дуо қиляптилар. Дарров ўзимни ўнглаб яна дуога қўл очдим.\nОнам кекса бўлсалар ҳам титроқ қўллари шу пайтгача ҳеч толмаганига ҳайрон қолдим. Олис-олислардан азон овози кела бошлади. Бу тонгдан, янги кундан дарак. Ниҳоят онам қўлларини табаррук юзларига тортиб узундан-узоқ дуоларини якунладилар. Онам “Балки энди ниятингдан қайтарсан дегандай” менга тағин меҳр билан илтижоли боқиб турарди. Мендаги важоҳат қайгадир гумдон бўлган, қандайдир шалвираб қолган эдим. Лекин шунга қарамай ўзимга-ўзим “барибир йўлга чиқиш керак” дедим.\n← Аввалги Аввалги Муҳаммад Зиё. Гул ва Зиё (ҳикоя)\nКейинги → Кейинги: Муҳаммад Зиё. Туш (ҳикоя)


Расул Кушербаев бошига қора кунлар тушдими? - Namanganliklar.uz\n«Бу йигитни ҳаётда кўрмаганман, мулоқотда ҳам бўлмаганман. Унинг чиқишларини, қонунчиликка шарҳларини кузатиб ҳурматим ошган. Автомобиллар фарасини ёқиб юриш “ислоҳот”ини синдирганидан тортиб, “снос”лар эпидемиясига қарши курашини биламан, холос.\nПарламент сайловларидаги дебатларда унинг шижоати, прагматик фикрлашидан кўнглим тўлган. Ижтимоий тармоқларда уни одамлар қаҳрамонга чиқаришаётганини кўриб ҳавасим келган. Афсус, энди эса воқеалар ривожи мен қўрқаётган ўзандан кетса, унинг бошига тушадиган ташвишлардан чўчияпман», дейди пост муаллифи.\nРасул Кушербаевнинг ўзи ҳали бу постга муносабат билдирмади. Депутат охирги постида бўш вақт топиб қозоқ ёзувчиси Тўлен Абдиков қаламига мансуб «Фаросат майдони» номли тўпламни таржима қилганини ёзди.\n«Асардаги ушбу парча инсон хаёлини банд этаркан дейди депутат: «Уч кун ичида инсон дўзахга ҳам кўникади, дейишади. Қийинчиликка, азоб-уқубатларга кўникиш балки омон қолиш учун ҳам керакдир, аммо инсоннинг гуноҳ ва жиноятга, адолатсизлик билан орсизликка ўрганиши энг ёмон, энг ҳавфли маҳоратдир».\n6 927 Ko'rishlar